text:
Klementi yari Umuromani akaba umwigishwa wa Mutagatifu Pawulo. Ni we wa kabiri mu basimbura ba Mutagatifu Petero Intumwa mu buyobozi bwa Kiliziya. Yabaye akimara gutorwa yihatira cyane kwogeza ukwemera gutagatifu. Uwo mwete ariko wo kwamamaza Ivanjili watumye umwami Trayani amugirira urwango rutavugwa ! Nuko amucira mu kirwa cya Krime. Aho yari yaraciriye abakristu bagera ku bihumbi bibiri bakoreshwaga imirimo y’agahato. Ahageze asanga benshi muri bo ari indembe barazahaye. Nuko atangira ubwo gutanga urugero rwiza afasha abandi. Yarangizaga icyate cye, agakora n’icy’abazahajwe n’umunaniro. Bose arabigisha abakangurira gufashanya, abatoza gusenga kandi abarinda kwiheba. Bavuga ko icyo gihe Klementi yasabye Nyagasani igitangaza inyota ibageze habi maze bakabona amazi yo kunywa. Ibyo ndetse ngo byaba byaratumye icyo gihe abari barataye bagarukira ukwemera.
Trayani aho abimenyeye yarushijeho kurakara, ategeka ko bajugunya Klementi mu nyanja bamuziritse ho ibuye rinini mu ijosi. Nguko uko iyo Ntumwa y’Imana yarangije imibereho yayo hano ku isi.
Kolombani (542-615)
Kolombani ni Umumonaki w’ikirangirire ukomoka muri Irlande. Mu mwaka wa 590 nibwo yageze mu Bufaransa ari kumwe n’abandi bamonaki bagenzi be bagera ku icumi.
Nyuma y’ingendo nyinshi yakoze mu myaka cumi n’ine yose mu bihugu by’Uburayi yamamaza Inkuru Nziza, yashinze ikigo cy’Abamonaki i Luxeil muri Bourgognes maze agiha amategeko akomeye cyane. Yahabanaga n’Abamonaki bagera kuri magana atatu.
Nyamara ariko kubera ubushyamirane Kolombani yagiranye n’abepiskopi, yimukiye i Babbio mu Butaliyani, naho ahashinga ikigo cy’Abamonaki. Ni naho yaguye amaze kuzahazwa n’umunaniro, mu mwaka wa 615.


c: text/html

text:
Nyaruguru: Abaturage bamaze gusobanukirwa uburenganzira bwabo bwo gutanga ibitekerezo
Intumwa za rubanda zimaze ibyumweru 2 mu karere ka Nyaruguru ziganira n’abaturage ku ivugururwa ry’ingingo ya 101 mu itegeko nshinga zirashimira uburyo abaturage bamaze gusobanukirwa n’uburengenzira bwabo bwo kwitangira ibitekerezo ku buryo bumva bakwiye kuyoborwa.
Ibi Senateri Jeanne d’Arc Mukakalisa wari uyoboye itsinda ry’abasenateri baganiraga n’abaturage mu karere ka Nyaruguru yabitangaje ubwo izi ntumwa zaganiraga n’ibyiciro byihariye mu mirenge ya Ngoma na Ngera, kuri uyu wa 03 Kanama ari nawo munsi wa nyuma abagize inteko ishinga amategeko bumviseho ibyifuzo by’abaturage ku ivugururwa ry’ingingo ya 101.
Senateri Jeanne d’Arc avuga ko ibitekerezo abaturage batanze byamugaragarije ko abaturage bamaze gutera intambwe nziza mu kumenya uburenganzira bwabo bwo gutanga ibitekerezo ku miyoborerwe yabo, ndetse no kugira uruhare mu kwihitiramo ubayobora.
Agira ati:â€Abaturage bahawe umwanya bagaragaza ibitekerezo byabo kandi ukabona baravuga ntacyo bikanga, ibi rero bikagaragaza ko mu by’ukuri abanyarwanda bamaze gutera intambwe nziza mu kumenya uburenganzira bwaboâ€.
Ibi ahanini byagaragayemo gusobanurira abaturage itegeko nshinga, ariko cyane iyo ngingo ya 101, bakagaragarizwa uburemere bwayo, ari nabwo bwatumye inteko ishinga amategeko ifata umwanya wo kumva ibitekerezo by’abaturage ku ivugururwa ryayo.
Igitekerezo nyamukuru abagize inteko ishinga amategeko bashakaga kuri aba baturage, ni ukubaha ibitekerezo ku buryo bumva iyo ngingo yakwandikwa, ugereranije n’uko yari isanzwe yanditse.
Abenshi mu baturage bo mu karere ka Nyaruguru, kuri iyi ngingo basabye abagize inteko ishinga amategeko ko bashingiye ku bikorwa by’iterambere bagezeho babigejejweho na perezida wa Repubulika Paul Kagame bifuza ko iyo ngingo yahinduka, ariko cyane cyane igika cyayo cya 2, kivuga ko nta na rimwe umuntu yemererwa kwiyamamaza inshuro zirenze 2 ku mwanya wa Perezida wa Repubulika.
Aba baturage bo bavuga ko basanga uku ari ukuzitira perezida Kagame wabagejeje kuri byinshi, nyamara kandi bon go bakimubonamo ubushobozi bwo kubageza kuri byinshi birenze.
Mu byifuzo byabo bakavuga ko bumva iyo ngingo yavugururwa maze ikemerera umukuru w’igihugu kwiyamamaza inshuro zose akibishoboye, ndetse nabo bakaba bakimubonamo ubwo bushobozi.
“Mu by’ukuri ibyo yakoze ni byinshi nta wabivuga ngo abirangize. Ariko rwose nkanjye nivuze no mu bumuga bwanjye yambaye inyuma kuburyo numva ntacyo mbaye. Bityo rero nakomeze atuyobore kugeza igihe azumva ananiriwe akatubwira ati:’ndananiwe’â€- Umubyeyi ufite ubumuga bwo mu mutwe wo mu murenge wa Ngoma.Â
Muri ibi biganiro abagize inteko ishnga amategeko babanje kuganira n’abaturage mu mirenge yose muri rusange, nyuma hakurikizwaho abaturage mu byiciro byihariye. Nyuma yo gukusanya ibitekerezo byabo, inteko ishinga amategeko ikazicara igafata umwanzuro igendeye ku bitekerezo byavuye mu baturage, hanyuma ikazagaruka mu baturage kubagezaho ibyavuye mu bitekerezo batanze, nyuma bakabona gutora itegekonshinga muri kamarampaka.

robotstxt: allowed

filter: keep


text:
24 UKWAKIRA 2017
JEWORUJIYA
Urukiko rw’u Burayi rwarenganuye Abahamya ba Yehova bo muri Jeworujiya
Ku itariki ya 12 Ukwakira 2017, Urukiko rw’u Burayi Ruharanira Uburenganzira bw’Ikiremwamuntu rwemeranyije na Repubulika ya Jeworujiya ko yavukije Abahamya ba Yehova uburenganzira bwabo. Mu rubunza Gabunia n’abandi baburanye na Jeworujiya, guverinoma y’icyo gihugu yemeye guha indishyi z’akababaro buri wese mu barenganyijwe, bitewe n’uko yabavukije uburenganzira bwabo mu by’idini nk’uko bishimangirwa n’ingingo ya 9 n’iya 14 mu Masezerano y’Ibihugu by’i Burayi Arengera Uburenganzira bw’Ikiremwamuntu. Izo ndishyi zingana n’amafaranga asaga 800.000 y’Amanyarwanda kuri buri wese.
Muri Nzeri 2005, Abahamya ba Yehova icumi bagejeje ikirego cyabo ku Rukiko rw’u Burayi Ruharanira Uburenganzira bw’Ikiremwamuntu kubera ibitero bine bagabweho n’udutsiko tw’intagondwa z’Aborutodogisi. Ibyo bitero ni bimwe mu byari bishyigikiwe na guverinoma muri gahunda yayo yo gutoteza Abahamya ba Yehova yahereye mu kwezi k’Ukwakira 1999 ikageza mu Gushyingo 2003. Kuba abashinzwe umutekano barifatanyije muri ibyo bikorwa by’urugomo cyangwa ntibarinde abahohoterwaga, bigaragaza ko harimo ubufatanyacyaha.
Mbere y’urubanza rwa Gabunia, Urukiko rw’u Burayi Ruharanira Uburenganzira bw’Ikiremwamuntu rwanenze Jeworujiya inshuro eshatu zose. Izo nshuro zose, urwo rukiko rwagaragazaga ko guverinoma y’icyo gihugu yananiwe kubahiriza uburenganzira bw’Abahamya ba Yehova, ngo ibarinde urugomo bakorerwaga muri icyo gihe cyose. Nanone urwo rukiko rwavuze ko kuba inzego zishinzwe umutekano nta cyo zakoze, “bituma sosiyete siviri ibona impamvu zumvikana zituma yumva ko abayobozi bari bafatanyije n’abanyarugomo.” Urwo rukiko rwanavuze ko “abayobozi ba Jeworujiya bimakaje umuco wo kudahana, bigatiza umurindi abandi bantu maze bakagaba ibitero ku Bahamya ba Yehova hirya no hino mu gihugu.” Byongeye kandi urwo rukiko rwasanze inzego z’ubutabera z’icyo gihugu “zararebereye ibikorwa by’urugomo byakorewe abarega” kandi ko inkiko zaho zagaragaje “kubogama no guca hejuru” mu mikirize y’izo manza.
Igihe Jeworujiya yiyemereraga ko yavukije Abahamya uburenganzira bahabwa n’amasezerano arengera ikiremwamuntu, hari undi mwanzuro wa kane itagize icyo ivugaho. Ubu Abahamya ba Yehova bo muri Jeworujiya ntibakigabwaho ibitero n’udutsiko tw’abanyarugomo cyangwa ngo batotezwe na leta. Bafite umudendezo wo gukorera Imana


text:
Rubavu: Umudugudu w’icyitegererezo wari kubakwa i Mudende wimuriwe ku Nyundo
Ubuyobozi bw’Akarere ka Rubavu bwafashe icyemezo cyo kwimura umudugudu w’icyitegererezo wagombaga kubakwa mu Murenge wa Mudende, ujyanwa muri Nyundo nyuma y’aho ba nyiri amasambu babubereye ibamba.
Iki cyemezo cyafashwe nyuma y’uko abaturage bo mu Kagali ka Ndoranyi, umurenge wa Mudende ho mu Karere ka Rubavu banze gutanga amasambu yabo ngo yubakwemo umudugudu w’Icyitegerezo bemeza ko ubutaka ugiye kubakwaho aribwo bubatunze kuko bukoreshwa mu buhinzi bukorwa n’abaturage hafi ya bose bahaturiye.
Izi mpungenge bazigaragarije Umunyamabanga Nshingwabikorwa w’Intara y’Uburengerazuba, Jabo Paul avuga ko ubutumwa bwo kubaka umudugudu bushobora kuba bwaratanzwe nabi ndetse byanatumye abaturage n’ubuyobozi bw’akarere batumvikana.
Ubuyobozi bw’Akarere ka Rubavu bukimara kubona ko aba baturage batsimbaraye ko badashaka uwo mudugudu bukaba bwahisemo kuwubaka mu Murenge wa Nyundo mu Kagali ka Bahimba mu mudugudu w’Akagera.
Mu rwego rwo kumvisha abaturage bo mu murenge wa Nyundo ibyiza byo gutura mu mudugudu w’icyitegerezo no kwirinda ko ubutumwa bwakumvikana nabi, abahagarariye abaturage bakoreye urugendoshuri mu karere ka Bugesera mu murenge wa Rweru ahubatswe umudugudu watujwemo abaturage bakuwe mu birwa bya Mazane na Sharita.
Bamwe mu baturage bo mu Murenge wa Nyundo uzubakwamo uyu mudugudu w’icyitegererezo bavuga ko bakurikije uko babonye umudugudu wo muri Rweru watujwemo abaturage bavuye ku kirwa cya Mazane na Sharita, ngo barawishimiye kuko bazabona amashuri, ibitaro ndetse n’ibindi bikorwaremezo babonaga bibagoye ariko bagasaba ubuyobozi bw’akarere kuzabanza bakajya inama ku butaka bwakoreshwa.
Ntahomvukiye Théoneste yagize ati “Nishimiye cyane icyemezo cy’Akarere cyo kutwubakira umudugudu w’icyitegererezo no kubanza kutugeza aho uwubatswe uri. Mu by’ukuri bizafasha abana bacu kwiga imyuga no kwihangira imirimo. Ikibazo cy’ubuzima na cyo turabona bizagabanya ingendo twakoraga ariko turabasaba ubuyobozi kuzaza tukigira hamwe ubutaka bwakoreshwa natwe tubona ko butera kuko twabonye umudugudu ujya ahantu hanini.”
Undi muturage yagize “Ubutaka duhingaho ni bwo budutunze, haramutse habonetse aho uyu mudugudu wubakwa bitabangamiye ubutaka bwacu ntabwo twabyanga, gusa nkurikije uko mbona uyu mudugudu ungana mbona ntaho bawubaka ngo bibure kubangamira ubutaka bwacu.”
Umuyobozi w’Akarere ka Rubavu Sinamenye Jérémie avuga ko impamvu bahisemo kubaka uyu mudugudu mu murenge wa Nyundo ari uko abo muri Mudende bagaragaje ko batawushaka, gusa ngo ntibirangiye burundu kuko atari umudugudu umwe uzubakwa.
Yagize ati “ Abaturage ni bo baba bafite ijambo rinini mu bibakorerwa, abo muri Mudende baratsimbaraye, birasaba ko tubanza kubaka umudugudu muri Nyundo noneho tubereke ibikorwa kuko tuzubaka henshi. Aho duteganya mu murenge wa Nyundo nta bikorwa remezo bihari, nta mazi, nta mashanyarazi, hari n’ahandi tuzubaka muri Kanembwe aho abaturage batuye mu mbaho n’ahandi kandi ibi bizakorwa mu ngengo y’imari y’uyu mwaka nubwo tutaramenya amafaranga azakoreshwa.”
Uyu mudugudu w’icyitegererezo wo Mu Murenge wa Rweru mu Karere ka Bugesera ufatwaho urugero ukaba utujwemo imiryango 104 yimuwe mu birwa bya Mazane na Sharita, ukaba waratashywe na Perezida Kagame ku ya 4 Nyakanga 2015.
Leta y’u Rwanda ifite gahunda yo kubaka umudugudu w’icyitegererezo muri buri Karere, muri 30 tugize igihugu.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abatwara abantu n’ibyabo mu modoka zizwi nka ‘twegerane’ bibumbiye muri koperative ya RFTC, barinubira guhanirwa kutagira ibyangombwa byo gutwara abagenzi (authorization) kandi baramaze kubyishyura bakaba ahubwo ngo batabihabwa na koperative yabo.
Abagaragaza icyo kibazo, ni abashoferi bakorera mu bice (lignes) bitandukanye by’Amajyaruguru y’u Rwanda hiyongeyeho ibice by’Uturere twa Nyabihu na Rubavu mu Burengerazuba.
Ni ikibazo bigaragazwa ko cyatangiranye n’intangiriro z’uku kwezi, cyane ko ibyangombwa byemerera bariya bashoferi gutwara abagenzi ari bwo byatakaje agaciro k’imyaka ibiri kagenwa n’Ikigo cy’Igihugu Gishinzwe Imirimo Imwe n’Imwe Ifitiye Igihugu Akamaro (RURA).
Ibintu byifashe nabi
Abashoferi baganyiye n’Izubarirashe.rw batangaza ko bishyuriye ku gihe amafaranga ibihumbi 46 umwe umwe abemerera kubona icyemezo cyo gutwara abagenzi, barangije bashyikiriza ubuyobozi bwa koperative yabo impapuro bishyuriyeho ngo bahabwe icyemezo cya RURA gusa ngo byarinze bigera ku itariki ntarengwa icyo cyangombwa bataragihabwa.
Ku bw’ibyo abo bashoferi bari kujya mu muhanda bagahanwa na Polisi na RURA, bagahanirwa icyaha cyo gutwara abantu n’ibintu nta burenganzira; ibintu bafata nk’ubugambanyi bakorewe n’ubuyobozi bwabo.
Umwe mu bashoferi wavuganye n’iki kinyamakuru ariko agasaba ko amazina ye adatangazwa, agira ati “Ni ubugambanyi; uri kujya mu muhanda umupolisi akakwandikira ngo nta otorizasiyo ufite, wamwereka urupapuro wishyuriyeho kuri banki ati ‘njye nkeneye icyangombwa cya RURA gusa! Ubundi twabaza ubuyobozi bwa koperative duti ‘turazira iki?’ bakatubwira bati ‘murarengana ariko mwihangane’ ubwo koko urumva ibyo atari ubugambanyi? Icyo urumva ari igisubizo?”
Mu gitondo cyo kuri uyu wa Gatatu tariki ya 8 Kamena 2016, abashoferi bahagurukira muri Gare ya Musanze bakoze igisa nk’imyigaragambyo hafi isaha, maze banga guhagurutsa imodoka bagira ngo ikibazo cyabo kibonerwe umuti. Gusa nyuma yo kuganirizwa n’ubuyobozi bwabo bageze aho bakora akazi.
Undi mushoferi wasabye kudatangarizwa amazina ‘ku mpamvu z’umutekano’ we, yagize ati “Perezida yatubwiye ati ‘Reka da, ibyo byaba bisa nko kwigaragambya, kandi ntibyemewe’, twabonye bigiye kuba birebire kandi natwe dushaka ubuzima duhitamo kugenda.”
Uwo mushoferi akomeza agira ati “Ubwo nyine perezida yakomeje atubwira ngo ‘Mujye mu muhanda, uwo bandikira bamwandikire, uparika aparike ariko nta kindi gisubizo ubu twabaha’.”
Bariya bashoferi bacibwa amande (Contravention) y’ibihumbi icumi yiyongeraho ibindi bihumbi icumi iyo hashize iminsi itatu batayishuye.
Abagenzi bashobora kubigenderamo
Mu gihe bariya bashoferi bakomeje gutwara abagenzi nta byangombwa bibibemerera, hagize ugira ibyago agakora impanuka ntibyashoboka kuba hari icyo ubwishingizi bwakorera ababa bagiriye ibibazo muri iyo mpanuka.
Umushoferi umwe agira ati “Nk’ubu ubona dutwaye abantu cumi n’umunani ni nko kwizirikaho igisasu; habaye impanuka ntacyo assurance (ubwishingizi) yakora, ubu ninjye n’umuryango wanjye twakwishingira icyo kibazo.”
Rwamuhizi Innocent, Umuyobozi wa RFTC muri Zone y’Amajyaruguru, aganira n’Izubarirashe.rw yagaragaje ko ikibazo gihari kirenze ubushobozi bwe bityo ko ari RURA ikwiye kugisobanura.
Aya magambo, Rwamuhizi yayavuze ku mugoroba wo kuwa Gatatu tariki 7 Kamena 2016, aho yagize ati “Ni byo koko abashoferi bari kwandikirwa, ni ikibazo kiremereye ariko ejo tuzajya kukiganiraho na RURA i Kigali, ibindi ndumva ari RURA yabisobanura.”
Dutunganya iyi nkuru twabwiwe na Katabarwa Emmanuel, Umuyobozi ushinzwe gutwara abantu mu RURA, ko amakuru ku kibazo kiri kuvugwa n’abashoferi twayabaza ‘DG’ we (Patrick Nyirishema), ariko ntiyabashije kutwitaba kuri telefoni.


text:
Abakobwa bose aho bava bakagera bakunda umuhungu ubitaho ndetse ibi akenshi usanga bikunda gutsinda abahungu bamwe na bamwe bikabaviramo kubengwa bagatekereza ko nta gikundiro bagira ahubwo ari ukutamenya uburyo bwiza bwo gufata abakunzi babo neza.
Ibi ni ibintu ushobora gukorera umukobwa mukundana agahora agukunze ukagira ngo wamwibaburiyeho.
1. Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy.
2. Ikindi ukwiye kumenya ni uko abakobwa banga abasore bababwira amagambo menshi adasobanutse, byongeye ntibishimira abasore batiyubaha igihe cyose bari kumwe.
3. Abakobwa hafi ya bose bakunda kwiyumva no kwibona bafatwa nk’abadasanzwe (special) imbere y’abasore bakunda, n’ubwo ngo akenshi batabyerekana.
Abakobwa ntibakunda abasore bagira umwanda, mbese batiyitaho.
4. Burya ngo abakobwa benshi bakunda gusomwa ku kiganza mu gihe bidakozwe mu kavuyo n’ubwo ngo badashobora kuvuga ko babikeneye cyangwa se ko babikunda.
5. Menya ko mu gihe usangije umukobwa mukundana ubuzima bwawe cyangwa se ukamubitsa andi mabanga ngo ahora abyibuka iteka kandi akabiha agaciro, kabone n’ubwo mwatandukana.
6. Abakobwa bakunda ko incuti zabo zibahamagara mu mazina yabo bwite, rimwe na rimwe igihe bicaye batuje umusore akamuhamagara gahoro mu ijwi rituje kandi amureba mu maso.
7. Muri kamere y’abakobwa habamo ikintu cyo kwihagararaho no gukunda guhabwa agaciro.
8. Burya ngo iyo umukobwa avuze “oya” iba ari “oya”, ntibakunda umuntu uhatiriza cyane.
9. Bashimishwa n’uko incuti zabo zibasoma abandi bagenzi babo babibona kuko ngo bigaragaza ko bitaweho cyane kandi ko barutishwa abandi.
10. Bakunda abantu bababwira babahanze amaso.
11. Abakobwa bashimishwa n’uko abasore bakundana baza kubagisha inama kuko ngo bibereka ko ari abo kwizerwa.
12. Abasore batekereza ko iyo baterese bigacamo nta yindi mvune iba isigaye ariko burya ngo abakobwa bashimishwa no kubabona bakora cyane kuruta mbere kuko ngo byerekana ko bagikunzwe kandi urukundo bakarwiyumvamo kurushaho.
Musore n’uramuka ukoze ibi bintu umukobwa akakwanga uzamenye ko atanyurwa ntawamushobora.
Uwineza Vanessa@Rwandapaparazzi.rw
184,200 total views, 0 views today


text:
INAMA ZIGENEWE UMURYANGO | URUBYIRUKO
Icyo wakora mu gihe hagize igihinduka
AHO IKIBAZO KIRI
Bibaye ngombwa ko mwimuka bitewe n’uko papa wawe yabonye akandi kazi.
Incuti yawe yimukiye kure.
Mukuru wawe agiye gushaka.
Mu gihe ibyo bibaye wabyitwaramo ute?
Iyo igiti gishobora kwigonda mu gihe gihushywe n’umuyaga, gihangana na wo ntikivunike. Kimwe n’icyo giti, mu gihe hagize ibihinduka mu mibereho yawe kandi ukaba nta cyo wabihinduraho, nawe wagombye kwitoza kubimenyera. Mbere yo gusuzuma inama zabigufashamo, reka tubanze dusuzume ibintu wagombye kumenya.
ICYO WAGOMBYE KUMENYA
Mu buzima ibintu bihora bihinduka. Bibiliya ivuga ko ‘ibihe n’ibigwirira abantu bigera kuri bose’ (Umubwiriza 9:11). Byatinda byatebuka, ibyo bintu nawe bizakugeraho. Birumvikana ko ibintu bihinduka mu mibereho y’umuntu atari ko byose ari bibi. Hari ibintu bihinduka, mu mizo ya mbere ukabona bisa n’aho ari bibi, ariko nyuma yaho bikazakugirira akamaro. Ariko kandi, ibyo bintu bihinduka, byaba bibi cyangwa byiza, abenshi kubyakira birabagora.
Abakiri bato ni bo bahangayikishwa cyane na byo. Kubera iki? Umusore witwa Alex yagize ati “n’ubundi hari ibiba byaratangiye guhinduka mu mubiri wawe.” * Ubwo rero iyo hagize ibindi byiyongeraho, biragusaza.”
Dore indi mpamvu. Iyo abantu bakuru bahuye n’ikibazo, bashobora guhangana na cyo bakurikije uko babigenje igihe bahuraga n’ikindi gisa na cyo. Abakiri bato bo birabagora kuko baba bataraba inararibonye.
Itoze kubyakira. Ibyo bigusaba gushikama, ugahangana na byo cyangwa ukitoza kubimenyera. Nanone bigusaba guhangana n’imimerere uhuye na yo, ukamenya ingaruka zikugezeho bitewe na yo, kandi ukabikuramo isomo. Iyo abakiri bato babonye bibarenze, hari igihe bitabaza ibiyobyabwenge cyangwa inzoga.
ICYO WAKORA
Ntukitege ibitangaza. Ku bwawe, uba wumva nta cyahinduka ku buzima bwawe; ariko ibyo ntibishoboka. Incuti zawe zizimuka cyangwa zishyingirwe. Abo muvukana bazakura bave mu rugo. Ibintu bishobora guhinduka iwanyu bakimuka, maze ugasiga incuti n’abandi mwari mumenyeranye. Aho gutekereza ko bikurangiranye, byaba byiza uzirikanye ko ibyo bibaho.—Ihame rya Bibiliya: Umubwiriza 7:10.
Hanga amaso ibiri imbere. Gutekereza ku byahise, ni nko gutwara imodoka ureba muri retorovizeri gusa. Yego kuyireberamo mu gihe bikenewe bifite akamaro, ariko ubundi ugomba gutwara imodoka ureba imbere yawe. Ibyo ni na ko bimeze mu gihe hagize ibihinduka mu mibereho yawe. Jya uhanga amaso ibiri imbere (Imigani 4:25). Urugero, ni iyihe ntego wakwishyiriraho ukwezi gutaha cyangwa mu mezi atandatu ari imbere?
Jya wibanda ku byiza. Umukobwa witwa Laura yaravuze ati “gushikama bifitanye isano n’uko umuntu abona ibintu. Bityo rero, jya ugerageza kwibanda ku byiza ubona mu bintu byahindutse.” Vuga nibura ikintu kimwe wungutse, igihe imimerere warimo yahindukaga.—Ihame rya Bibiliya: Umubwiriza 6:9.
Umugore witwa Victoria akiri umwangavu, incuti ze zose zarimutse. Yavuze uko byamugendekeye agira ati “nari mfite irungu ryinshi, nkumva ibintu byasubira uko byahoze. Ariko iyo nshubije amaso inyuma, nsanga ari bwo natangiye gukura. Naje kubona ko iyo hagize ibihinduka mu mibereho y’umuntu, bituma akura. Ni na bwo nabonye ko nshobora gushaka izindi ncuti mu bantu twabaga turi kumwe.” —Ihame rya Bibiliya: Imigani 27:10.
Gutekereza ku byahise, ni nko gutwara imodoka ureba muri retorovizeri gusa
Jya ufasha abandi. Bibiliya igira iti ‘ntimukite ku nyungu zanyu bwite, ahubwo nanone mwite ku nyungu z’abandi (Abafilipi 2:4). Ni byiza gufasha abandi mu gihe bafite ibibazo, kuko bigufasha guhangana n’ibyawe. Ana ufite imyaka 17 yagize ati “maze gukura, naje kubona ko gufasha abandi babaga bafite ibibazo nk’ibyanjye cyangwa bikomeye kuruta ibyanjye, byangiriraga akamaro.”
^ par. 11 Muri iyi ngingo, amazina amwe n’amwe yarahinduwe.


text:
Reka dutangire turebera hamwe kwikinisha icyo aricyo nuko abandi babibona: Cyane cyane mu bihugu byateye imbere( Amerika n’Uburayi) babona ko kwikinisha ari ibintu bisanzwe, bishobora kugira inyungu iyo bikozwe mu rugero, bishobora gutuma ubikora yirinda indwara zandurira mu mibonano mpuzabitsina, bikaba byavura depression n’ibindi.
Mu bihugu by’ Afurika n’ Asia, bishingiye ku muco wabyo, babona ko ari ibintu bibi, bitakagombye kubaho mu mibereho y’abantu.
Abihayimana nabo ntibemera kwikinisha, bavuga ko bitajyanye n’ijambo ry’Imana.
Kwikinisha bishobora kugira ingaruka mbi ku mibanire y’umugabo n’umugore kimwe no ku mibereho y’umuntu mu muryango.
Abaganga binzobere mu ndwara zo mu mutwe (psychology and psychiatry) babona ko kwikinisha bishobora gutangira bikorwa mu rwego rwo kwishimisha bikageraho bikokama umuntu, bigahinduka ingeso.
Kuri uru rwego umuntu aba yumva atabaho atabikora (nibyo bita “dependence” mu gifaransa, cyangwa “addiction” mu cyongere.)
Hari igihe ubikora aba azi ko ari bibi akumva ashaka kubireka ariko bikamunanira (psychologue babyita “obsessive compulsive disorders”).
Aha twakwibaza niba kwikinisha ari indwara cyangwa ingeso. Dushingiye kuko impuguke zibibona, twavuga ko kwikinisha bitangira ari ibintu bisanzwe, wabikomeza bikazahinduka ingeso, kugeza ubwo bishobora kuzahinduka uburwayi bwo mu mutwe, aho umuntu aba yumva ashaka kubikora ahantu hose (ku kazi, mu ishuri, aryamye,n’ ahandi…)
WAKORA IKI NGO UBIREKE:
ARIKO UBUNDI KWIKINISHA NI INDWARA CG NI INGESO?ESE BISHOBORA GUKIRA
Reka dutangire turebera hamwe kwikinisha icyo aricyo nuko abandi babibona: Cyane cyane mu bihugu byateye imbere( Amerika n’Uburayi) babona ko kwikinisha ari ibintu bisanzwe, bishobora kugira inyungu iyo bikozwe mu rugero, bishobora gutuma ubikora yirinda indwara zandurira mu mibonano mpuzabitsina, bikaba byavura depression n’ibindi.


text:
Unanirwa gusinzira, usinzira igice, iyo wicuye unanirwa kongera gusinzira, bigatuma iminsi yose uhora uhondobera, kandi unaniwe. Dore inama y’ibintu bitanu wakora kugira ngo ugire ibitotsi byiza, uce ukubiri n’umunaniro udashira.
1.Ubaha ibitotsi byawe
Imwe mu mpamvu yaba ituma ugira ibibazo byo gusinzira, ni uko utubahiriza isaha yawe yo kuryama, kubera ko wenda ushaka kureba uburyo filime irangira, kurangiza gusoma igitabo cyangwa se kubera uri kumwe n’inshuti. Nk’uko umuntu arata imodoka agategereza ikurikiraho, n’ibitotsi ni ko bimera, mu gihe urengeje isaha usanzwe uryamiraho ushobora kugera mu buriri ukigaragura, bukarinda bucya udasinziriye. Igihe wumvise ibitotsi bije, jya kuryama, kandi ugerageze buri munsi ujye uryama kandi ubyukire ku masaha amwe.
2.Shakisha ubushyuhe bukwiriye mu buriri
Woga ninjoro amazi ashyushye kugira ngo utegure ibitotsi byawe ? iryo ni ikosa kuko Iyo umubiri uri kwitegura gusinzira, ugabanya ubushyuhe bw’imbere. Ni byiza rero kudakora ibinyuranye na wo, ahubwo ukoga amazi y’akazuyazi afite nk’ubushyuhe bwa 370c kugirango ubimenyere. Mu cyumba cyawe, gabanya ubushyuhe ubugeze byibura kuri 20oc, kandi uharanire ko ibirenge bishyuha, kuko mu bushakashatsi bwakozwe hagaragajwe ko gushyushya ibirenge bituma umuntu asinzira. Ku bw’ibyo rero, itoze kurarana amasogisi.
3.Rya indyo yoroshye
Igogora (digestion) riruhije rirogoya ibitotsi. Ni yo mpamvu ugomba Kwirinda indyo iremereye mbere yo kuryama. Mu byo urya kuramo inyama zitukura, urusenda, Ibinyobwa bisembuye n’ikawa. Gerageza mu ndyo yawe wibande ku mugati n’ibindi bikoze mu ifarini, amafi, imboga, ndetse n’ibikomoka ku mata.
Gerageza gufata ifunguro ryawe byibura amasaha 2 mbere yo kuryama, hamwe n’ikirahuri cy’amata y’akazuyazi.
4.Imura uburiri bwawe
Hari igihe waba ubura ibitotsi kubera uburyo icyumba cyawe giteguyemo, cyane cyane iyo televiziyo iri mu mirambizo y’igitanda cyawe. Imura ibintu byawe, utereke uburiri aho wumva utazabangamirwa. Ikindi kandi ibiro ntibigomba kuba icyumba cyo kuraramo. Icyumba ni ahantu ho kuryama si inzu mberabyombi. Biraruhije cyane kugira ibitotsi byiza mu gihe uryamye ku mufariso ukoze nabi, cyangwa mu gihe mugenzi wawe mubana agukangura. Umufariso ugomba guhindurwa buri myaka 10. Wakwibaza iyo uwo wawe umaze!
5.Irinde ibitekerezo byinshi mu gihe ugiye kuryama
Ibikorwa bimwe na bimwe bisaba ubwenge bibangamira bikomeye ibitotsi. Irinde rero televiziyo, imikino ya video, ibibazo byose nk’imisoro, icungamutungo, impapuro zo gukosora, intonganya, ikintu cyose cyatuma udatekana, ukagitekerezaho ugeze ku buriri, kireke.
Urwego News
Imyororokere
Ibintu 5 wakora kugira ngo ubone ibitotsi
Unanirwa gusinzira, usinzira igice, iyo wicuye unanirwa kongera gusinzira, bigatuma iminsi yose uhora uhondobera, kandi unaniwe. Dore inama y’ibintu bitanu wakora kugira ngo ugire ibitotsi byiza, uce ukubiri n’umunaniro udashira.


text:
Jan 04, 2018 Nicodeme Nzahoyankuye Amakuru ashyushye, Andi makuru 0Dusabe Juliet, umuhanzikazi mu ndirimbo zo kuramya no guhimbaza Imana kuri ubu ari kubyinira ku rukoma nyuma yo guhura na Apotre Dr Paul Gitwaza, umukozi w’Imana uza ku isonga mu bo ngo akunda cyane ku isi. Umuhanzikazi Dusabe Juliet azwi mu ndirimbo; Imirimo, Uri uw’agaciro n’izindi zinyuranye akaba asengera mu itorero rya Kanombe Christian Worship Centre […]
Jan 03, 2018 Onesphore Dushimirimana Andi makuru 0Ku nshuro ya kabiri itsinda Jesus Walkers ry`urubyiruko rw`abakristo ribarizwa mu mashuri makuru ryateguye igitaramo cyo gushima Imana kizitabirwa n`abahanzi barimo Serge Iyamuremye, Healing Worship Team n`abandi, kikazabera I Remera kuri itorero Healing Centre tariki ya 5 Mutarama 2017 guhera ku isaha ya saa cyanda n’igice z’amanywa(3.30 PM). Nk`uko bitangazwa na MUHIRE umuyobozi w`iri tsinda, […]
Jan 03, 2018 Onesphore Dushimirimana Andi makuru, Politiki 0Isi yaciye mu bihe bikomeye by’uruhererekane rw’intambara zirimo iya Mbere n’iya Kabiri zayishegeshe bikomeye ndetse n’izindi zategujwe binyuze mu kanwa k’abahanuzi b’Imana mu myaka yo hambere zikaza no gusohora. Mu mateka y’intambara zikomeye zibasiye isi, uburyo bwo kuvuga ibizaba hari aho bwafatwaga nk’iturufu y’iterabwoba hagati y’ibihugu aho wasangaga intasi ku mpande zombi zikwirakwiza ibihuha mu […]
Jan 03, 2018 Onesphore Dushimirimana Amakuru ashyushye, Andi makuru 0I Gahini mu karere ka Kayonza hari gutunganywa ‘Umusozi w’amasengesho’ uzabera igisubizo abajyaga Kanyarira n’ahandi hadasobanutse nkuko bitangazwa na Musenyeri Alexis Birindabagabo umushumba wa Diyoseze ya Gahini mu itorero Angilikani. Kuri uyu wa Kabiri tariki 2/1/2018 ni bwo Diyoseze ya Gahini yashyize hanze amafoto y’uyu Musozi w’Amasengesho itangaza ko imirimo yo kuwutunganya yatangiye. Nkuko Musenyeri […]
Jan 03, 2018 Ndacyayisenga Bienvenu Abahanzi, Andi makuru 0Umuhanzi KALIMBIRO AJABU wamamaye cyane mu bikorwa by’Ivugabutumwa doreko ari Paster mu itorero rya News Creation riherereye ikabuga mu mujyi wa Kigali ‘ akaba kandi ari umwe mu itsinda “The Blessed Brothers” rikaba rizwi cyane mu indirimbo ITERAMBERE Nyuma yuko abisabwe n’abanyarwanda batari bake byumwihariko abakristo batandukanye Paster KALIMBIRO AJABU yamaze gushyira hanze indirimbo nshya […]
Jan 01, 2018 Onesphore Dushimirimana Andi makuru, Inzandiko za Paulo 0Umwaka wa 2017 uzahora mu mutwe wa bamwe nk’isereri ry’ibibazo by’ingutu banyuzemo mu gihe abandi bawufata nk’intangiriro y’agahenge ku bibazo byari byugarije ADEPR, itorero rifite abakirisitu basaga miliyoni ebyiri mu Rwanda. Mu ntangiriro za Mutarama 2017, icyavugwaga muri paruwase zose 401 za ADEPR ni imisanzu yo kubaka inyubako ya Dove Hotel, umwe mu mishinga migari […]
Jan 01, 2018 Onesphore Dushimirimana Amakuru ashyushye, Andi makuru 0Ubwo Dr Apostle Paul Gitwaza yigishaga mu makesha yo gusoza umwaka wa 2017 mu ijoro ryakeye ryo kuri 31/12/2017 kugeza mu gitondo cyo kuri iyi taliki ya 1/1/2018 ku itorero Zion Temple Celebration Center nibwo yatangaje ibintu 12 bizagaragara muri uyu mwaka wa 2018 yabwiwe n’Imana ndetse anatangaza uko bise uyu mwaka Kanda hano wumve […]
Dec 31, 2017 Onesphore Dushimirimana Amakuru ashyushye, Andi makuru 0Muri 2017 mu bijyanye n’iyobokamana, hano mu Rwanda habereyemo ibintu binyuranye, bimwe birishimirwa cyane, ibindi biranengwa. Muri iyi nkuru Inyarwanda.com tugiye kubagezaho ibintu 20 byaranze Gospel mu Rwanda, turibanda ku byavuzwe cyane mu itangazamakuru. Ibintu 20 byaranze Gospel muri 2017 hano mu Rwanda 1.Papa Francis I yasabye imbabazi kubw’uruhare Kiliziya Gatorika yagize muri Jenoside yakorewe […]
Dec 31, 2017 Nicodeme Nzahoyankuye Andi makuru 0Kuri iki cyumweru tariki ya 31 Ukuboza 2017,ibitaro Bikuru bya Kibungo byatangije ku mugaragaro Siporo rusange y’abaturage bose by’umwihariko baturiye akarere ka Ngoma ibi bitaro bikoreramo.Ni igikorwa cyitabiriwe n’abayobozi batandukanye barimo Meya w’akarere ka Ngoma Bwana NAMBAJE Aphrodise,abahagarariye Ingabo na polisi, ndetse n’Umuyobozi Mukuru w’ibitaro Bikuru bya Kibungo Dr.Namanya William. Ni igikorwa cyatangiye saa kumi […]
Dec 31, 2017 Onesphore Dushimirimana Andi makuru, Inzandiko za Paulo 0Mu rwego rwo kwagura ivugabutumwa no gukomeza gusigasira ingingo z’itorero rya ADEPR, kuri uyu wa 23 Ukuboza 2017, itorero rya ADEPR mu rurembo rw’umugi wa Kigali ,muri Paruwasi ya Ruyaga bakoze ibirori bikomeye birimo gusengera abavugabutumwa 4 n’abadiyakoni 52 hanakirwa abizera bashya bagera ku 126 barimo 111 babatijwe mu mazi menshi n’abandi 15 bakiriwe mu […]
Dec 31, 2017 Onesphore Dushimirimana Andi makuru, Politiki 0Kuri uyu wa 29 Ukuboza 2017 I Kigali kuri Mariot Hotel, Korali Amahoro yahurije hamwe abayobozi mu nzego zitandukanye zaba iza leta, amadini ndetse n’imiryango itegamiye kuri leta mu gitaramo cyiswe ‘Amahoro Iwacu Celebration 2017’ mu rwego rwo gukomeza umurongo bihaye wo gutanga umusanzu wabo mu kubaka amahoro arambye. Kubaka amahoro ni inshingano ya buri […]
Dec 30, 2017 Onesphore Dushimirimana Andi makuru 0Korali Omega ku bufatanye n’itorero rya ADEPR Kabagari bateguye igiterane cy’impemburo mu gusoza umwaka wa 2017. Iki giterane kikazitabirwa by’umwihariko na korali Integuza ya ADEPR Kacyiru, umuhanzi Giramahoro Claudine ndetse n’umuvugabutumwa Nyagasanaribuka Loti kuva I Huye. Iki giterane kiratangira kuri uyu wa gatandatu tariki ya 30 kugeza ku cyumweru tariki ya 31 Ukuboza 2017 ku […]
Dec 29, 2017 Onesphore Dushimirimana Andi makuru 0Imyiteguro irarimbanije ku itsinda The Power of the Cross bitegura kumurika umuzingo (Album) wabo wa mbere w’amajwi (Audio) bise ‘Super power’. Iri tsinda ryateguye igitaramo cyizabera ku itorero Betsida Holy church, ku Gisozi umwaka utaha tariki 14/01/2018. Uyu muzingo ukaba ugizwe n’indirimbo z’amajwi umunani (8). Iri tsinda rizwi nka “The Power of Cross” rikunzwe mu ndirimbo Ndiho, […]
Dec 29, 2017 Onesphore Dushimirimana Amakuru ashyushye, Andi makuru 0Itorero Calvary Temple Worship Center mu Rwanda riyobowe na Pastor Patrick Joshua Twagirayesu na Pastor Sanyu Gertrude, riherereye I Remera hepfo ya Control Techique ryateguye the cross over week hamwe n’ijoro rya bonane ry’imbaraga n’ubuhanuzi. Iki giterane cyahawe intego igira iti, “Dore ndarema ibintu bishya niko uwiteka avuga” ikaba igaragara muri Yesaya 43:19, ahagira hati,” […]
Dec 28, 2017 Onesphore Dushimirimana Andi makuru, Politiki 0Bishop Vuningoma Dieudonne wahoze ari icyegera cya Apotre Gitwaza akaza kwirukanwa muri Zion Temple, yahishuye ko agiye gusubira muri iri torero akaguma ku ntebe y’icyubahiro ye nk’umwe mu bantu batangije Authentic World Ministries/Zion Temple. Nyuma y’intambara n’amakimbirane byamaze igihe muri Zion Temple ndetse bikanavugwa ko Apotre Gitwaza yari agiye guhirikwa ku butegetsi na bamwe mu […]
Dec 28, 2017 Onesphore Dushimirimana Amakuru ashyushye, Andi makuru 0Minisiteri y’ivugabutumwa yitwa “Urufunguzo rw’amahoro “(KSPM:Key for Sustainable Peace Ministries ) yari yateguye igiterane gikomeye cyo gushima Imana banayisaba ko uburinzi bwayo bwakomeza kuba kubantu bayo no mu mwaka mushya wa 2018 ,iki giterane cyagombaga kuba kuwa gatanu w’iki cyumweru taliki ya 29 Ukuboza 2017 none ntikikibaye kw’iyi taliki ahubwo kimuriwe kuwa 24 Gashyantare 2018. […]
Dec 28, 2017 Onesphore Dushimirimana Amakuru ashyushye, Andi makuru 0Nyina wa Yabesi yamwise iryo zina kubera “agahinda” kuko yavuze ati: ”Namubyaranye agahinda’’ birashoboka ko hari n’abamukinaga ku mubyimba kubera iri zina, bituma akurana igikomere mu mutima, bimutera kujya imbere y’Imana agira ibyo ayisabira 1 Ngoma 4:10. Ku Mana byose birashoboka, ishobora guhindura amateka y’umuntu wiswe izina ribi, akamwita irindi zina kandi akabera amahanga yose […]
Dec 27, 2017 Adolphe Mitali Andi makuru, Ibiterane 1Jean Pierre, Olivier na bagenzi babo bayobora amateraniro yo kuwa gatatu mu Gakinjiro ADEPR, ni abo gushimirwa. Maze igihe kitari gito nitabira uko nshobojwe amateraniro abera mu Rusengero rwa ADEPR mu Gakinjiro, icyo maze kubona nuko abagabo barimo Jean Pierre, Olivier, n’abandi nka babiri ntaramenya amazina, bayoborana Na Mwuka Wera,iteraniro ry’Imana, abantu bagahembuka mu buryo […]
Dec 26, 2017 Onesphore Dushimirimana Andi makuru, Inzandiko za Paulo 0Musenyeri Philippe Rukamba agaragaza ko ubworohera, kubabarira no kwakira abandi aribyo bigomba kuranga abakristu mu mwaka wa 2018. Musenyeri Philippe Rukamba Yabitangaje ubwo yari ari mu gitambo cya Misa kuri Noheli cyabereye kuri Kiliziya ya Katedarali ya Butare. Muri icyo gitambo cya Misa Musenyeri Rukamba yavuze ko umwaka Kiliziya gaturika yatangiye uzaba uwo kwakira ibiruhanya […]
Dec 26, 2017 Adolphe Mitali Andi makuru 0Dore bimwe mubyo abarwanya gukuramo inda bavuga…. Ku bagore bavuga ko gukuramo inda ari uburenganzira n’amahitamo yabo, kandi n’ umubiri akaba ari uwabo, dore uko abadashyigikiye gukuramo inda bababwira: Iyo uvuga ngo gukuramo inda ni uburenganzira, amahitamo yawe, n’umubiri wawe, uba wibeshya. kuko umubiri wawe udafite imitwe2, ibiganza 4, amaguru 4, n’imitima 2 itera. Iyo […]
Jan 18, 2018 0Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel Kolini wayoboye iri Torero […]
Jan 18, 2018 0Kuwa 17/01/2018 nibwo Musenyeri Rwaje Onesphore yasimbuwe ku mwanya wo kuyobora Itorero Anglikani mu Rwanda nyuma y’uko hari hamaze gutorwa Bishop Dr Laurent Mbanda. Aha, Musenyeri Rwaje Onesphore yari acyuye igihe kigenwa n’amategeko ndetse aninjira mu kiruhuko cy’iza bukuru akaba yaratangiye kuyobora iri Torero kuva mu mwaka wa 2011 ubwo yasimburaga Bishop Emmanuel Kolini wayoboye iri Torero […]
Jan 08, 2018 0Mu rwego rwo gufasha abatuye umujyi wa Kigali gutangira neza umwaka wa 2018 bari mu bihe byiza mu buryo bw’umwuka, Itorero Methodiste Libre mu Rwanda, paruwasi ya Batsinda ,ryabateguriye igiterane cy’akataraboneka kuri iki cyumweru tariki ya 14/01/2018. Ni murwego rwo gushimira Imana ko basoje umwaka wa 2017 kandi bakaba baratangiye 2018 amahoro, itorero Methodiste libre, […]


text:
Bibiliya igaragaza ko ubutinganyi ari icyaha, kikaba ari ingaruka ikomeye iterwa no gusaya mu byaha ; ubutinganyi kandi buterwa no guhakana Imana no kuyigomekaho abantu bakabaho mu bizima bwo kwinangira imitima.
Imana ijya kurimbura Sodomu na Gomola nukubera ko yari yararundukiye mu byaha n’ingeso mbi ; aho abagabo bagabaga ibitero muzindi ngo ; byo gufata abandi bagabo kungufu.
” Nuko bahamagara Loti baramubaza bati : “Abagabo baje iwawe iri joro bari hehe ? Basohore tubasambanye.”
Intangiriro 19:5
Ubutinganyi n’ikizira ; Bibiliya irabitubuza kandi ikarwanya ubwo busambanyi bw’indenga kamere
”Ntugatinge abagabo, ni ikizira” Abalewi 18:22
Wagirango ubutinganyi nibwo bwakwaduka cyangwa ukagirango bibiliya ibubuza abo mu isezerano rya kera gusa ; hoya kuko mu nzandiko Pawulo intumwa yagiye yandika ; yagiye abihanangiriza kwirinda iyo ngeso ; kuko bigira n’izindi ngaruka nyinshi ku mibiri y’ababikora.
” Ni cyo cyatumye Imana ibarekera kurarikira ibyonona, ndetse bigeza ubwo abagore babo bakoresha imibiri yabo uburyo bunyuranye n’ubwo yaremewe. Kandi n’abagabo ni uko, bareka kugirira abagore ibyo imibiri yabo yaremewe, bashyushywa no kurarikirana. Abagabo bagirirana n’abandi bagabo ibiteye isoni, bituma mu mibiri yabo bagarurirwa ingaruka mbi ikwiriye kuyoba kwabo. ” Abaroma1:26-27
Kubana Imana yemera ; yishimira kandi yahaye umugisha ; Nu kubana k’umugabo n’umugore ; ibindi n’ibyaha n’amahano.
Kumva ngo umugabo n’undi mugabo ; abiyitirira ko ari abakozi b’Imana ngo babasezeranyije babaha umugisha ; bari aho twakwita ahera h’Imana ; koko biriya mutabibona cyangwa mubyumva mute ? Ese abo biyitirira gukorera Imana ; Imana bakorera n’iyihe ? ; Amayoberane no gukora ku mugaragaro kwa Anti Ksisto byasatiriye inzu y’Imana ; Mube maso Yesu araje.
Bibiliya niryo tabaza rimurikira ibirenge byacu, abatayoborwa nayo bagendera mu mwijima ; niyo mpamvu wumva izo ngaruka nayo mahano biri kuvugwa hirya no hino ku isi ; ariko nubwo bimeze gutyo imbabazi z’Imana zirahari ;wowe waguye cyangwa ukaba mwizo ngeso z’ubutinganyi ; Yesu aragukunda kandi dore agutegeye amaboko ; ese utegereje iki ? Ngwino kwa Yesu aragukunda kandi arakugirira imbabazi n’ibambe. Amen
Yanditswe na Gisele Nishimwe
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Uko ubyumva abakora ivyo .nobasaba kubiheba kukontahovyakabaye .nibarakumutemere.
Bibiriya siyo iyobora abantu ahubwo Muka wera niwe uyobora abantu mu kuri kose.
Niyo ukibyumva se


text:
Ese wari ubizi?
Ese igihe Yesu yagereranyaga abantu n’“ibibwana by’imbwa” yari abatutse?
Igihe Yesu yari mu ntara ya Siriya yategekwaga n’Abaroma yahanaga imbibi na Isirayeli, hari umugore w’Umugiriki waje kumusaba ko yamufasha. Amagambo Yesu yamubwiye yumvikanamo imvugo yo kugereranya abatari Abayahudi n’“ibibwana by’imbwa.” Mu gihe cy’amategeko ya Mose, imbwa yari mu nyamaswa zihumanye (Abalewi 11:27). Ese igihe Yesu yavugaga ayo magambo, yari atutse uwo mugore n’abandi batari Abayahudi?
Oya. Yesu yashakaga gusobanurira abigishwa be ko icyari kimushishikaje mbere na mbere ari ugufasha Abayahudi. Ni yo mpamvu yabwiye uwo Mugirikikazi ati: “Ntibikwiriye ko umuntu afata ibyokurya by’abana ngo abijugunyire ibibwana by’imbwa” (Matayo 15:21-26; Mariko 7:26). Mu muco w’Abaroma n’Abagiriki, imbwa yari itungo rikundwa, ryabaga mu nzu kandi rigakina n’abana. Bityo rero, amagambo ngo “ibibwana by’imbwa,” agomba kuba yarumvikanishaga ko imbwa yari itungo rishimishije. Uwo mugore amaze kumva ibyo Yesu amubwiye, yaramushubije ati: “Ibyo ni ko biri Mwami. Ariko rwose n’ibibwana by’imbwa birya ubuvungukira bugwa buvuye ku meza ya ba shebuja.” Yesu yashimiye uwo mugore kuba yari afite ukwizera maze amukiriza umukobwa.—Matayo 15:27, 28.
Ese inama ya Pawulo yo gusubika urugendo rwo mu nyanja yari nziza?
Ubwato bwari bujyanye Pawulo mu Butaliyani bwahuye n’umuyaga wabuturukaga imbere. Pawulo yagiriye abari muri ubwo bwato inama yo kudakomeza urugendo (Ibyakozwe 27:9-12). Ese iyo nama yari ikwiriye?
Abasare ba kera bari bazi neza ko gukora ingendo mu nyanja ya Mediterane mu mezi y’imbeho byari ukwiyahura. Mu mezi y’Ugushyingo kugeza muri Werurwe, izo ngendo zarahagararaga. Ariko icyo gihe, urwo rugendo Pawulo yavuze yarukoze muri Nzeri cyangwa mu Kwakira. Hari umwanditsi w’Umuroma witwa Vegetius (wo mu kinyejana cya kane) wavuze ati: “Mu mezi amwe n’amwe gukora ingendo byabaga byoroshye, andi bigoye naho andi bidashoboka.” Vegetius yavuze ko ingendo zari nziza kuva ku itariki ya 27 Gicurasi kugeza ku ya 14 Nzeri. Igihe kibi cyatangiraga ku itariki ya 15 Nzeri kugeza ku ya 11 Ugushyingo no kuva ku itariki ya 11 Werurwe kugeza ku ya 26 Gicurasi. Ibyo byose Pawulo yari abizi kuko yari amenyereye ingendo. Umutware w’abasare na nyiri ubwato na bo bari babizi, ariko banze kumvira inama ya Pawulo, ni yo mpamvu bahuye n’impanuka.—Ibyakozwe 27:13-44.


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Ezekiyeli 1:1-28
1 Mu mwaka wa mirongo itatu, mu kwezi kwa kane, ku munsi wako wa gatanu, igihe nari mu bajyanywe mu bunyage,+ hafi y’uruzi rwa Kebari,+ ijuru ryarakingutse+ ntangira kubona ibyo Imana yanyerekaga mu iyerekwa.+2 Ku munsi wa gatanu w’uko kwezi, hari mu mwaka wa gatanu uhereye igihe umwami Yehoyakini+ yajyaniwe mu bunyage,3 ijambo rya Yehova ryaje+ kuri Ezekiyeli+ mwene Buzi umutambyi, ubwo yari mu gihugu cy’Abakaludaya+ ku ruzi rwa Kebari. Akiri aho, ukuboko kwa Yehova kumuzaho.+4 Nuko ngiye kubona, mbona umuyaga ukaze+ uturutse mu majyaruguru, mbona n’igicu kinini+ n’umuriro wateraga ibishashi.+ Icyo gicu cyari kigoswe n’umucyo mwinshi impande zose kandi cyarimo icyasaga na zahabu ivanze n’ifeza, gituruka mu muriro.+5 Muri uwo muriro rwagati haturukagamo ibyasaga n’ibizima bine,+ kandi dore uko byari bimeze: byari bifite ishusho y’umuntu.6 Buri kizima cyari gifite mu maso hane,+ gifite n’amababa ane.+7 Ibirenge byabyo byari bigororotse kandi mu bworo bw’ibirenge byabyo hari hameze nko mu rwara rw’inyana,+ byarabagiranaga nk’umuringa usennye.+8 Munsi y’amababa yabyo, mu mpande zabyo uko ari enye,+ hari amaboko nk’ay’umuntu, kandi byose uko ari bine byari bifite mu maso habyo n’amababa yabyo.+9 Amababa yabyo, rimwe ryari rifatanye n’irindi. Iyo byagendaga ntibyahindukiraga; buri kizima cyagendaga kidakebakeba.+10 Naho ku birebana no mu maso habyo, byose uko ari bine byari bifite mu maso nk’ah’umuntu,+ bifite mu maso nk’ah’intare+ mu ruhande rw’iburyo;+ byose uko ari bine byari bifite mu maso nk’ah’ikimasa+ mu ruhande rw’ibumoso,+ kandi byose uko ari bine byari bifite mu maso nk’aha kagoma.+11 Uko ni ko mu maso habyo hari hameze. Amababa yabyo+ yari arambuye areba hejuru. Buri kizima cyari gifite amababa abiri, rimwe rifatanye n’irindi, andi abiri agatwikira umubiri wabyo.+12 Iyo byagendaga, buri kizima cyagendaga kidakebakeba.+ Aho umwuka wabyerekezaga ni ho byajyaga.+ Kandi iyo byagendaga ntibyahindukiraga.+13 Dore uko ibyo bizima byari bimeze: byasaga n’amakara yaka.+ Hari ikintu kimeze nk’imuri+ cyikozaga hirya no hino hagati y’ibyo bizima, kandi umuriro warakaga cyane, muri uwo muriro hagaturukamo imirabyo.+14 Ibyo bizima byikozaga hirya no hino bimeze nk’umurabyo.+15 Nakomeje kwitegereza ibyo bizima, ngiye kubona mbona uruziga rumwe ku butaka iruhande rw’ibyo bizima,+ hafi yo mu maso hane ha buri kizima.+16 Naho ku birebana n’uko izo nziga+ zasaga n’imiterere yazo, zabengeranaga nk’ibuye rya kirusolito;+ kandi zose uko ari enye zari zimeze kimwe. Urebye imiterere yazo, ni nk’aho uruziga rumwe rwinjiraga mu rundi.+17 Iyo zagendaga, zagendaga zerekeye mu mpande zazo uko ari enye;+ ntizahindukiraga.+18 Amagurudumu yazo yari maremare biteye ubwoba, kandi ayo magurudumu yari yuzuye amaso impande zose uko ari enye.+19 Iyo ibyo bizima byagendaga, izo nziga zabigendaga iruhande, kandi iyo ibyo bizima byazamurwaga bikava ku butaka, izo nziga na zo zarazamurwaga.+20 Aho umwuka wabyerekezaga ni ho byajyaga, kuko ari ho umwuka washakaga kujya; kandi inziga zarazamurwaga zikagenda iruhande rwabyo kuko umwuka w’ibyo bizima wari mu nziga.21 Iyo byagendaga na zo zajyanaga na byo, byahagarara na zo zigahagarara. Iyo byazamurwaga biva ku butaka inziga na zo zarazamurwaga zikagenda iruhande rwabyo, kuko umwuka w’ibyo bizima wari mu nziga.+22 Hejuru ku mitwe y’ibyo bizima hari ikimeze nk’isanzure+ risa n’urubura rubengerana mu buryo buteye ubwoba, risanzuye ku mitwe yabyo hejuru.+23 Munsi y’iryo sanzure, amababa yabyo yari agororotse rimwe rikora ku rindi. Buri kizima cyari gifite amababa abiri atwikiriye mu ruhande rumwe, kikagira andi abiri atwikiriye imibiri yabyo mu rundi ruhande.24 Iyo byagendaga, numvaga urusaku rw’amababa yabyo, urusaku rumeze nk’urw’amazi menshi,+ rumeze nk’urw’Ishoborabyose, urusaku nk’urw’umuvurungano,+ nk’urw’ingabo nyinshi zikambitse.+ Iyo byahagararaga, byamanuraga amababa yabyo.25 Nuko humvikana ijwi hejuru y’isanzure ryari hejuru y’imitwe yabyo. (Iyo byahagararaga, byamanuraga amababa yabyo.)26 Hejuru y’isanzure ryari hejuru y’imitwe yabyo, hari ikimeze nk’ibuye rya safiro,+ kimeze nk’intebe y’ubwami.+ Kuri icyo kimeze nk’intebe y’ubwami, hejuru hari hicaye igisa n’umuntu.+27 Nuko ngiye kubona mbona icyo gisa n’umuntu kiri mu ikuzo ribengerana nka zahabu ivanze n’ifeza,+ risa n’ibirimi by’umuriro, kandi rikigose impande zose.+ Kuva mu rukenyerero ugasubiza haruguru no kuva mu rukenyerero ugana hepfo, nabonye ikintu kimeze nk’umuriro. Yari agoswe n’umucyo mwinshi.28 Hari ikimeze nk’umuheto+ uboneka mu gicu ku munsi w’imvura. Uko ni ko umucyo nabonye impande zose wari umeze. Wari umeze nk’ikuzo rya Yehova.+ Nywubonye nikubita hasi nubamye,+ ntangira kumva ijwi ry’uwavugaga.


text:
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
Kubara 13:1-33
13 Yehova abwira Mose ati2 “ohereza abantu bajye gutata igihugu cy’i Kanani, icyo ngiye guha Abisirayeli.+ Mwohereze umugabo umwe muri buri muryango wa ba sekuruza, buri wese abe ari umutware+ mu muryango wabo.”3 Mose abohereza baturutse aho mu butayu bwa Parani+ nk’uko Yehova yari yamutegetse. Abo bagabo bose bari abatware b’Abisirayeli.4 Aya ni yo mazina yabo: uwo mu muryango wa Rubeni ni Shamuwa mwene Zakuri;5 uwo mu muryango wa Simeyoni ni Shafati mwene Hori;6 uwo mu muryango wa Yuda ni Kalebu+ mwene Yefune;7 uwo mu muryango wa Isakari ni Igalu mwene Yozefu;8 uwo mu muryango wa Efurayimu ni Hoseya+ mwene Nuni;9 uwo mu muryango wa Benyamini ni Paluti mwene Rafu;10 uwo mu muryango wa Zabuloni ni Gadiyeli mwene Sodi.11 Mu muryango wa Yozefu,+ uwo mu muryango wa Manase+ ni Gadi mwene Susi;12 uwo mu muryango wa Dani ni Amiyeli mwene Gemali;13 uwo mu muryango wa Asheri ni Seturi mwene Mikayeli;14 uwo mu muryango wa Nafutali ni Nakibi mwene Vofusi;15 uwo mu muryango wa Gadi ni Geweli mwene Maki.16 Ayo ni yo mazina y’abagabo Mose yohereje gutata igihugu. Hoseya mwene Nuni Mose yamwise Yosuwa.*+17 Igihe Mose yabatumaga gutata igihugu cy’i Kanani, yarababwiye ati “nimuhaguruke hano muzamuke munyure i Negebu,+ mugere no mu karere k’imisozi miremire.+18 Murebe uko icyo gihugu kimeze+ hamwe n’abantu bagituyemo. Murebe niba bafite imbaraga cyangwa niba bafite intege nke, niba ari bake cyangwa ari benshi;19 murebe n’uko igihugu batuyemo kimeze: niba ari cyiza cyangwa ari kibi, murebe n’imigi batuyemo uko imeze, niba batuye mu mahema cyangwa mu migi igoswe n’inkuta.20 Murebe n’uko ubutaka bwaho bumeze: niba bwera cyangwa burumba,+ niba icyo gihugu kirimo ibiti cyangwa nta byo. Kandi muzabe intwari+ muzane ku mbuto zo muri icyo gihugu.” Icyo gihe inzabibu za mbere zabaga zeze.+21 Nuko barazamuka batata icyo gihugu bahereye mu butayu bwa Zini+ bagera i Rehobu+ ku rugabano rw’i Hamati.+22 Bazamutse i Negebu+ bagera i Heburoni.+ Icyo gihe Ahimani na Sheshayi na Talumayi+ bene Anaki+ ni ho bari batuye. Heburoni+ yari yarubatswe imyaka irindwi mbere y’uko Sowani+ yo muri Egiputa yubakwa.23 Bageze mu kibaya cya Eshikoli+ bahaca ishami ririho iseri ry’imizabibu,+ babiri muri bo bagenda barihetse ku giti, bajyana n’amakomamanga+ n’imitini.24 Aho hantu bahita ikibaya cya Eshikoli+ bitewe n’iseri ry’imizabibu Abisirayeli bahaciye.25 Bamaze iminsi mirongo ine+ batata icyo gihugu, baragaruka.26 Nuko basanga Mose na Aroni n’iteraniro ry’Abisirayeli ryose i Kadeshi+ mu butayu bwa Parani. Ba babwira iby’urugendo rwabo, babereka n’imbuto zo muri icyo gihugu.27 Baramubwira bati “twageze mu gihugu watwoherejemo, kandi koko twasanze ari igihugu gitemba amata n’ubuki;+ dore n’imbuto zaho twazanye.+28 Icyakora twasanze abantu batuye muri icyo gihugu ari abanyambaraga kandi bafite imigi ikomeye cyane igoswe n’inkuta.+ Twabonyeyo n’abantu bakomoka kuri Anaki.+29 Abamaleki+ batuye mu karere ka Negebu,+ Abaheti n’Abayebusi+ n’Abamori+ batuye mu karere k’imisozi miremire, naho Abanyakanani+ batuye ku nyanja no ku nkengero za Yorodani.”30 Nuko Kalebu+ agerageza gucecekesha abantu kugira ngo batege amatwi Mose, afata ijambo aravuga ati “nimuze tuzamuke kandi turigarurira icyo gihugu nta kabuza, kuko dufite imbaraga zo kukinesha.”+31 Ariko abantu bari barajyanye na we baravuga bati “ntidushobora gutera bariya bantu kuko baturusha amaboko.”+32 Bakomeza kubarira Abisirayeli inkuru mbi+ ku bihereranye n’igihugu bari baragiye gutata, bagira bati “igihugu twazengurutse tugitata, ni igihugu kirya abaturage bacyo, kandi abaturage bose twagisanzemo ni abantu barebare cyane kandi banini.+33 Twabonyeyo n’Abanefili, bene Anaki,+ bakomoka ku Banefili, ku buryo twabonaga tumeze nk’ibihore imbere yabo, kandi na bo ni ko batubonaga.”+


text:
Karidinari Robert Sarah, Umunya Guinea uba i Roma kwa Papa, yari muri Gereza nkuru ya Nyarugenge kuri uyu wa Kabiri tariki ya 13 Nzeri 2016, aho yari azaniye imfungwa n’abagororwa, ubutumwa Papa Francis yabageneye mu gihe cyo gusoza ukwezi kw’impuhwe.
Nk’uko DCGP Ujeneza Jeanne Chantal, Umuyobozi wungirije w’urwego rushinzwe imfungwa n’abagororwa yabitangarije IGIHE, Karidinari Robert Sarah yazanye ubwo butumwa bw’ihumure mu gihe cy’ukwezi kw’impuhwe muri Kiliziya Gaturika.
Ati “Iki gikorwa cyateguwe na Kiliziya Gatulika, idusaba ko yasura Gereza ebyiri muri 14 dufite mu Rwanda, maze bahitamo iya Nyarugenge n’iya Gasabo, baje bari kumwe na Karidinari uturutse i Roma abazaniye ubutumwa bwa Papa Francis mu gihe cyo gusoza ukwezi kw’impuhwe muri Kiliziya Gatulika.”
Izo ntumwa za Papa Francis zahisemo gusura imfungwa n’abagororwa kuko ari bamwe mu bakeneye impuhwe z’Imana kandi bagakenera guhumurizwa.
Karidinari Robert Sarah yari aherekejwe na Musenyeri Tadeyo Ntihinyurwa, Umushumba wa Arikidiyosezi ya Kigali hamwe na Musenyeri Antoine Kambanda wa Diyosezi ya Kibungo.
Nyuma yo kubashyikiriza ubutumwa bw’ihumure yabavaniye kwa Papa Francis, Karidinari Robert Sarah yahaye umukoro izo mfungwa n’abagororwa, ndetse na mbere yo kubasezera, yawubibukije, ati “Nk’uko nabibabwiye, ndagira ngo mbibutse ko mugomba kunsabira nanjye nkabasabira.”
Mu gihe Karidinari Robert Sarah n’abo Bashumba basuraga Gereza ya Nyarugenge, irindi tsinda ryarimo risura gereza ya Gasabo zombi zo mu Mujyi wa Kigali.
Uretse ubutumwa bw’ihumure buherekejwe n’ijambo ry’Imana, izo ntumwa za Papa zanageneye imfashanyo imfungwa n’abagororwa, birimo ibiryamirwa, ibikoresho by’isuku ndetse n’imiti.
Imfungwa n’abagororwa muri Gereza ya Nyarugenge n’iya Gasabo zishyikirijwe ubutumwa bw’ihumure Papa Francis yazigeneye nyuma y’aho uwo mushumba wa Kiliziya Gatulika ku Isi yari yageneye ubundi abahanganiye ubuteghetsi muri Gabon, ndetse ku cyumweru ku wa 11 Nzeri 2016, yahamagariye buri wese kwitabira isengesho ry’umwihariko ryo gusabira icyo gihugu cyugarijwe n’imvururu zakurikiye amatora y’Umukuru w’Igihugu yabaye ku wa 27 Kanama 2016, asaba abahanganye kuyoboka inzira y’amahoro no kubahiriza amategeko.


text:
14 NYAKANGA 2015
AZERUBAYIJANI
Azerubayijani yongereye amezi abiri ku gifungo cy’Abahamya babiri b’inzirakarengane
Azerubayijani yongereye amezi abiri ku gifungo cy’Abahamya babiri b’inzirakarengane
Ku itariki ya 4 Nyakanga 2015 Urukiko rw’Akarere rwa Sabail rwongereye amezi abiri ku gifungo cy’Abahamya ba Yehova babiri bafunzwe bataracirwa urubanza. Ibyo bishatse kuvuga ko Irina Zakharchenko na Valida Jabrayilova bazakomeza gufungwa kugeza ku itariki ya 17 Nzeri 2015. Abakora iperereza bavuga ko abo Bahamya bagomba gukomeza gufungwa mu gihe bagitegura urubanza.
Ku itariki ya 17 Gashyantare 2015, Minisiteri y’Umutekano w’Igihugu yafunze abo Bahamya bombi barengana, ibaziza ko babwira abaturanyi babo ubutumwa bukubiye muri Bibiliya. Hagati aho, iyo minisiteri ikomeje guhata ibibazo Abahamya batandukanye ibasaba kugira icyo bavuga kuri icyo kibazo; ndetse hari n’ababazwa kenshi.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
10 Ariko rero bavandimwe, sinshaka ko muyoberwa ko ba sogokuruza bose bari munsi y’igicu+ kandi ko bose banyuze mu nyanja,+
2 kandi ko bose babatirijwe muri Mose+ binyuze ku gicu n’inyanja,
3 kandi ko bose bariye ibyokurya bimwe bivuye ku Mana,+
4 kandi ko bose banyoye ibyokunywa bimwe bivuye ku Mana.+ Bose banywaga amazi y’urutare+ rwo mu buryo bw’umwuka rwabakurikiraga, kandi urwo rutare+ rwashushanyaga Kristo.+
5 Icyakora, benshi muri bo Imana ntiyabemeye,+ kuko baguye+ mu butayu.
6 Ibyo byatubereye akabarore kugira ngo tutaba abantu bararikira ibintu bibi+ nk’uko babirarikiye.
7 Ntimugasenge ibigirwamana nk’uko bamwe muri bo babisenze,+ nk’uko byanditswe ngo “abantu bicajwe no kurya no kunywa, kandi bahagurutswa no kwishimisha.”+
8 Ntitugasambane nk’uko bamwe muri bo basambanye,+ bigatuma hagwa abantu ibihumbi makumyabiri na bitatu mu munsi umwe.+
9 Ntitukagerageze Yehova+ nk’uko bamwe bamugerageje,+ bakarimbuka bariwe n’inzoka.+
10 Ntimukitotombe, nk’uko bamwe muri bo bitotombye+ bakicwa n’umurimbuzi.+
11 Ibyo byababayeho kugira ngo bibe akabarore, kandi byandikiwe kutubera umuburo+ twebwe abasohoreweho n’imperuka y’ibihe.+
12 Ku bw’ibyo rero, umuntu utekereza ko ahagaze yirinde atagwa.+
13 Nta kigeragezo cyabagezeho kitari rusange ku bantu.+ Ariko Imana ni iyo kwizerwa,+ kandi ntizabareka ngo mugeragezwe ibirenze ibyo mushobora kwihanganira,+ ahubwo nanone izajya ibacira akanzu+ muri icyo kigeragezo, kugira ngo mushobore kucyihanganira.
14 Nuko rero bakundwa, muhunge+ ibikorwa byo gusenga ibigirwamana.+
15 Ndavuga nk’ubwira abantu bafite ubushishozi;+ mwe ubwanyu mwigenzurire ibyo mvuga.
16 Mbese igikombe+ cy’umugisha, icyo tubanza gusabira umugisha, si ugusangira amaraso ya Kristo? Umugati tumanyagura+ si ugusangira umubiri wa Kristo?+
17 Hariho umugati umwe, ariko twe nubwo turi benshi,+ turi umubiri umwe,+ kuko twese dusangira uwo mugati umwe.+
18 Nimurebere ku Bisirayeli kavukire:+ mbese abarya ku bitambo ntibasangira n’igicaniro?+
19 None se mvuge iki? Ko ibyatuwe ikigirwamana hari icyo bivuze, cyangwa ko ikigirwamana hari icyo kivuze?+
20 Oya, ahubwo ndavuga ko ibyo abanyamahanga batambaho ibitambo, babitambira abadayimoni+ batabitambira Imana, kandi sinshaka ko musangira n’abadayimoni.+
21 Ntimushobora kunywera ku gikombe cya Yehova+ ngo munywere no ku gikombe cy’abadayimoni; ntimushobora gusangirira ku “meza ya Yehova”+ no ku meza y’abadayimoni.
22 Cyangwa se turashaka “gutera Yehova ishyari”?+ Mbese hari ubwo tumurusha imbaraga?+
23 Ibintu byose biremewe, ariko si ko byose bigira umumaro.+ Ibintu byose biremewe,+ ariko si ko byose byubaka.+
24 Buri wese ntakomeze gushaka inyungu ze bwite,+ ahubwo ashake iza mugenzi we.+
25 Ibintu byose bigurishwa mu iguriro ry’inyama, mujye mubirya+ mutiriwe mubaririza, ku bw’umutimanama wanyu,+
26 kuko “isi n’ibiyuzuye byose+ ari ibya Yehova.”+
27 Niba umuntu utizera abatumiye kandi mukaba mwifuza kujyayo, mujye murya ibintu byose babashyize imbere+ mutiriwe mubaririza, ku bw’umutimanama wanyu.+
28 Ariko nihagira umuntu ukubwira ati “iki cyatanzweho igitambo,” ntukakirye ku bw’uwo muntu ubikumenyesheje, no ku bw’umutimanama.+
29 “Umutimanama” mvuga si uwawe, ahubwo ni uw’uwo muntu. None se kuki umudendezo wanjye wakemangwa n’umutimanama w’undi muntu?+
30 Niba ndiye nshimira, kuki hagira umvuga nabi ampora icyo nshimira?+
31 Ku bw’ibyo rero, mwaba murya cyangwa munywa, cyangwa mukora ikindi kintu icyo ari cyo cyose, mujye mukora ibintu byose mugamije guhesha Imana ikuzo.+
32 Mwirinde mutabera igisitaza+ Abayahudi n’Abagiriki n’itorero ry’Imana,
33 nk’uko nanjye nshimisha abantu bose mu bintu byose+ ntaharanira inyungu zanjye bwite,+ ahubwo mparanira iza benshi kugira ngo na bo bakizwe.+
Yohereze
Yohereze
BIBILIYA-UBUHINDUZI BW'ISI NSHYA
1 Abakorinto 10
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Muri Audience yo kuri uyu wa gatatu tariki ya 25 kanama, Papa Benedigito wa XVI yagarutse kubuzima bwa Mut.Agustini. Yatangiye agira ati:"mu buzima bwa buri wese muri twe hari abantu dukunda cyane, tukumva baturi hafi ku buryo bw'umwihariko. Bamwe bari mu biganza by'Imana, abandi turacyari kumwe muri uru rugendo rw'ubuzima; ni ababyeyi bacu, ni umuryango wacu, ni abarezi; ni abantu twagiriye neza, cyangwa ni abantu batugiriye neza. Ni abantu mu by'ukuri badufitiye runini". Papa yakomeje avuga ko ari byiza no kugira abo dusangira urugendo rw'ubuzima bwa Roho kandi ko buri wese yari akwiye kugira umutagatifu umubera urugero mu mu buzima bwa buri munsi, akamwigana. Yakomeje avuga ko ari byiza kumenya ubuzima bw'abatagatifu, umuntu agahera kuri bazina be mutagatifu.
Papa yavuze ko mu buzima bwe yazirikanye kuri Mut. Jozefu na Benedigito, ndetse no kuri Mut.Agustini. Yavuze ko bimwe mu byaranze Mut. Agustini ari ugushaka ukuri adahwema. Papa ati:"Ntabwo ari ukuri gucagase kudashobora kuzana amahoro ahoraho mu mutima Mut. Agustini yashakishaka, ahubwo yakurikiranye Ukuri nyakuri gutanga umurongo w'ubuzima, kukaba n'igicumbi umutima uboneramo ituze n'ibyishimo.
Yakomeje avuga ko Mut.Agustini yanyuze mu bihe bikomeye by'ubuzima, mumubabaro no mu gahinda, yagize amakosa akora, ariko ntiyigeze ahagarara ngo yumve ko yashimishwa n'akamuri gake yarimo areba. Papa ati "yamenye kureba mu ndiba y'umutima we abona ko, nk'uko abyandika mu gitabo cye yise "Confessions", uko Kuri, iyo Mana yashakishaga n'imbaraga ze zose, itari imuri kure, ko ahubwo yari ituye rwagati muri we.Yamubaye iruhande igihe cyose, ntiyigeze imutererana. Icyo yari itegereje ni ukwinjira burundu mu buzima bwe..."
Papa yarangije agira ati:"bavandimwe, ndagira ngo mbabwire mwese, ndetse nkabwira n'abari mu bihe bikomeye by'inzira y'ukwemera kwabo, nkabwira abitabira buhoro ibijyanye n'ubuzima bwa Kiliziya cyangwa se ababaho nk'aho Imana itabaho, ko mutagomba kugira ubwoba bw'Ukuri, ntimuzigere mucikisha inzira igana kuri uku kuri, ntimuzigere mureka gushakisha ukuri kuzuye kuri mwebwe no kubintu, mwifashishije ijisho ry'umutimanama. Imana ntizabura kuduha Urumuri kugira ngo tubone, n'ubushyuhe bwumvisha umutima wacu ko idukunda ko kandi yifuza ko natwe twayikunda".


text:
‘…akomeza kujya apfukama gatatu mu munsi asenga Imana ye…’ Daniyeli 6:10
Petero, uwo Kristo yubatseho itorero, Yohana, uwo Imana yakoresheje akandika igitabo cy’Ibyahishuwe: Aba bombi muri gahunda zabo za buri munsi, bagiraga igihe cyo gusenga. “Nuko Petero na Yohana barazamuka bajya mu rusengero mu gihe cyo gusenga, ari cyo saa cyenda.” Ibyakozwe n’Intumwa 3:1
Intumwa Pawulo wanditse inzandiko nyinshi zo mu Isezerano Rishya, na we yagize ati, “Musenge ubudasiba.” 1 Abatesalonike 5:17.
Kwimenyereza gusenga kwa Daniyeli kwari kuzwi neza n’abanzi be. Ni na byo bamuzijije. “…akomeza kujya apfukama gatatu mu munsi asenga Imana ye, akayishimira nk’uko yari asanzwe agenza. Bukeye ba bagabo baraterana, baragenda basanga Daniyeli asenga Imana ye, ayinginga.” Daniyeli 6:10-11.
Gusenga kwa Daniyeli kwafunze iminwa y’intare. kwanatumye umwami w’igihugu gikomeye aca iteka ati: ‘Nshyizeho itegeko ngo abantu bo mu butware bwose bwo mu gihugu cyanjye bajye bubaha Imana ya Daniyeli, bahindire imishyitsi imbere yayo ari yo Mana nzima ihoraho iteka ryose, ubwami bwayo ntibuzarimburwa kandi ubutegetsi bwayo buzageza ku mperuka…Nuko …Daniyeli agubwa neza.’ Daniyeli 6:26-28.
Umwanditsi wa Zaburi yagize ati, ‘Uba mu rwihisho rw’Isumbabyose, azahama mu gicucu cy’Isumbabyose.’ Zaburi 91:1. Nugira ahantu wihererana n’Imana, mukajya muhahurira buri gihe, uzarushaho kuyikunda. Kandi aho hantu hazaba ari ingirakamaro mu buzima bwawe.
Imbaraga z’amasengesho zirenze ibigaragarira amaso; zirenze ibitekerezo by’abantu ndetse n’imibare yabo. Nta kirusha amasengesho imbaraga.


text:
Umuryango Never Again Rwanda urasaba abaturage bo mu Karere ka Nyaruguru kugira uruhare mu miyoborere, binyuze mu biganiro byo mu matsinda.
Abagize itsinda baravuga ko bazaritinyukiramo gutanga ibitekerezo
Uyu muryango wabisabye aba baturage kuri uyu wa Kane 31 Werurwe 2016, ubwo mu Murenge wa Kibeho hatangizwaga itsinda ry’ibiganiro bigamije gushishikariza abaturage kugira uruhare mu bibakorerwa.
Umuyobozi wungirije wa Never Again Rwanda, Mukankubito Immaculee, avuga ko uyu muryango watekereje gushyiraho aya matsinda hirya no hino mu gihugu, kugira ngo abere abaturage urubuga rwo kungurana ibitekerezo ku byo bifuza ko byahinduka kandi bakanagirana inama.
Uyu muyobozi kandi avuga ko n’ubwo u Rwanda rufite politiki nziza yo kwegereza abaturage ubuyobozi, ngo hari igihe abaturage biyima ijambo ugasanga badatanga ibitekerezo nyamara kandi babyemererwa n’itegekonshinga.
Agira ati:†Mu Rwanda dufite politike iha abaturage ijambo, ariko hari igihe iyo abantu batabisobanukiwe cyangwa badafite uburyo bwo kubiganiraho biyima ijambo. Uyu rero ni umwanya wo guhuza ibitekerezo, umuturage akagira uruhare mu bimukorerwaâ€.
Umuryango Never Again Rwanda uvuga ko muri ibi biganiro abaturage bazajya biha gahunda babona bakwiye kuganiraho, kandi aya matsinda akaba n’umwanya wo komorana ibikomere byasizwe na Jenoside yakorewe Abatutsi ku bakibifite.
Uyu muryango kandi wongeraho ko igihe abaturage baganira ntawe ufite igikomere, bifasha abagize itsinda kwibona muri gahunda za Leta no kuzitangaho ibitekerezo nta ngingimira.
Bamwe mu bagize itsinda ryashyizweho mu Murenge wa Kibeho wo mu Karere ka Nyaruguru bavuga ko uyu ari umwanya mwiza babonye wo kujya baganira kuri gahunda za leta, kandi bikababera uburyo bwo gutinyuka kuzitangaho ibitekerezo, ubusanzwe ngo byabagoraga.
Mukansanga Eugenie ati:â€Ubu tubonye akanya ko kuganiriramo, kandi iri tsinda rizanatuma ntinyuka gutanga ibitekerezo kuri gahunda za Leta kandi ubusanzwe sinajyaga numva ko bindeba
Umuryango Never Again Rwanda uteganya gushyiraho amatsinda 20, mu turere 10 twatoranyijwe, iryashinzwe muri Nyaruguru rikaba rije ari irya 7.
http://www.newsofrwanda.com/ibikorwa/30858/never-again-irabashishikariza...


text:
Kamonyi: Abahagarariye urubyiruko biyemeje guhangana n’ibibazo birwugarije
Abatorewe kuyobora Inama y’igihugu y’urubyiruko mu gihe cy’imyaka itanu, biyemeje gukemura ibibazo birwugarije birimo ubushomeri, ubuzererezi, uburaya n’ibiyobyabwenge.
Tariki 25/2/2016, abatorewe guhagararira urubyiruko mu mirenge bitoyemo ababahagararira ku rwego rw’akarere harimo batatu bagomba kuba mu nama Njyanama y’akarere.
N’ubwo urubyiruko rusanzwe rugira inzego ziruhagararira, bamwe muri rwo bataka kutagira kirengera kuko rubona imibereho yarwo idatera imbere.
Abatowe biyemeje kwegera bagenzi ba bo no kuganira ku bibazo bibugarije bagafatanya kubishakira umuti.
Nyitanga Phocas, ahagarariye Inama y’igihugu y’urubyiruko mu murenge wa Kayumbu, avuga ko yiyemeza guhagararira urubyiruko yagira ngo ahugure bagenzi be ku buryo bwo kwihangira imirimo, gukorana n’ibigo by’imari, ndetse ahindure imyumvire y’urubyiruko ku myitwarire idahwitse.
Atiâ€tugomba kongeramo imbaraga kugira ngo urubyiruko rucike ku buzererezi, uburaya no kunywa ibiyobyabwenge. Tugomba kubafasha guhindura inyumvire ibatera kwiheba bakishora mu ngeso mbiâ€
Niyitanga Bertin, uhagarariye urubyiruko mu murenge wa Ngamba, atangaza ko komite nshyashya zatowe zifite inshingano zo gukemura ibibazo byose biri mu rubyiruko barugira inama no kurufasha guhanga umurimo. Ati “twiyemeje kubavanamo kwitinya no kwifuza ibirenze ubushobozi bwaboâ€.
Kutegera abo bahagarariye, ngo byajyaga biterwa n’uko hari abatorerwaga guhagararira urubyiruko ariko nabo bagishakisha ubuzima ku buryo batabona ubushobozi n’umwanya wo gusanga abo bahagarariye mu tugari.
Kamanzi Erneste, watorewe guhagararira Inama y’igihugu y’urubyiruko ku rwego rw’akarere, ahamya ko icyo kibazo kitazongera kugaragara, kuko kwiyamamaza byasabaga umuntu ukora cyangwa warangije amashuri ku buryo afite umwanya uhagije wo kwitangira abandi.
Aragira, ati “yagaragaye ko rimwe na rimwe inzego zitorwa zikigumira hejuru zikirengagiza babandi babatoye. Tugiye gushyira imbaraga mu kwegera rwa rubyiruko mu midugudu no mu tugari, tubafashe kwivana mu bukene bakora imishinga ibateza imbereâ€.
Abatorewe guhagararira urubyiruko kandi, ngo bazakurikirana uburyo Ingengo y’imari igenewe urubyiruko ikoreshwa ku buryo izajya ikoreshwa mu bikorwa bifitiye inyungu abo igenewe.


text:
Zaburi 30:6 - (...)Ahari kurira kwararira umuntu nijoro, Ariko mu gitondo impundu zikavuga.
Hari igihe umuntu yisanga mu buzima bw’amarira, ijoro ry’akabaro, ry’agahinda, ryo kwiheba, ijoro ryanga guca. Mu minsi ishyize naganiriye n’umuntu ambwira amajoro afite muri iyi minsi arangwa no kurira, agahinda, kwiheba, etc. Ntabwo asinzira...ntabwo atekanye.
Kuri bamwe iki ni cya gihe wibaza ngo koko nzakira iyi ndwara? Nziga amashuri ndangize? Nzabona akazi? Nzakora ubukwe? Nzongera mbone umuntu unkunda?...n’ibindi nk’ibyo!
Ndahamya ko Dawidi yandika iyi Zaburi yari mu bihe bisa n’ibyo.
Hari amasomo nakuye muri iyi Zaburi:
1) Ibigeragezo urimo n’iby’igihe gito. Bityo ntubyitwaremo nk’aho ari bwo buzima uhoramo.
2) Ibuntu byose bitangira nabi siko birangira nabi.
3) Mu bigeragezo byose ucamo, ni ngobwa kwizera Imana.
4) Uzemere kurira kuko birasanzwe, ariko ntuzemerere amarira kukubuza kubona Imana.
5)Nyuma yo kubabazwa, hakurikiraho amashimwe. N’ubwo ijoro ry’amarira ryaba rirerire cyane, iherezo igitondo cy’ibyishimo kiraza. Abariraga ejo none baracecetse kd abarira none ejo bazahozwa. Matayo 5:4 - Hahirwa abashavura, Kuko ari bo bazahozwa.
Wikwiheba. Haracyari igitondo cyo kwishima. Amahirwe yo kuvuza impundu akuri hafi!
Mugire umunsi mwiza mwese!
Fidèle MASENGO, Foursquare Church Kimironko masengof@yahoo.fr


text:
Mu buzima busanzwe igitsina gabo gikunda kugira akantu ko kwiyemera nk’iyo baba bari kumwe n’abakobwa, aho usanga bavuga ibintu byinshi bafite kandi akenshi baba batanabifite, bityo rero abakobwa bagakwiye kugenzura neza ibyo babwirwa n’abagabo cyangwa abasore.
Mu buzima busanzwe igitsina gabo gikunda kugira akantu ko kwiyemera nk’iyo baba bari kumwe n’abakobwa, aho usanga bavuga ibintu byinshi bafite kandi akenshi baba batanabifite, bityo rero abakobwa bagakwiye kugenzura neza ibyo babwirwa n’abagabo cyangwa abasore.
Ibi rero ni bimwe mu bintu abagabo bakunda kubeshya abakobwa kugirango abakobwa babemere
1.Njyewe nkora ibi gusa - Sinjya nkora ibi
Burya umugabo cyangwa umusore natangira kukubwira ibyo akora akenshi uzasanga akubwira ibyiza gusa, aho usanga avuga ko hari ibyo akora n’ibyo adakora kugirango wumve ko ari umuntu ukaze cyane.
Azagerageza gutuma wiyumvamo ko ari igitangaza kumva ko umuntu ukomeye nk’uwo yakuvugishije bityo bitume utangira kumwiyumvamo kandi yakubeshyaga.
2. Sinjye uzarota mbaye umupapa
Akenshi avuga ibi iyo yamaze kubona ushobora kuba wakubaka urugo maze byakubitiraho ko akubwira ko agukunda bigatuma wumva ko ashoboye kuba yaba umugabo ushoboye kubaka urugo.
Ibi bikaba byatuma wemera kuryamana n’uwo wakwibwira ko ashobora kuzakubera umugabo mu gihe kiri imbere kandi kuri we ari ikinyoma yipangiye kigamije kukuyobya.
3. Nta wundi mukunzi mfite
Ntago yakubwira ko afite undi mukunzi kandi binakomeye, kuko ukibyumva wahita uhindukira ugakizwa n’amaguru, keretse wiyemeje kuzahangana na we biramutse bibaye impamo.
Kuri uru ruhande, washobora kumenya ukuri neza ushoboye kubaza inshuti ze, kuko ni zo zaba zizi koko niba nta mukunzi yari asanganywe cyangwa se afite.
4. Mfite akazi gahemba neza
Aha ni ku bakobwa bakunda ibintu n’agafaranga. Azakubwira ko ahembwa neza cyane kandi menshi, ndetse azakoresha uko ashoboye abikwereke, kwambara neza kandi bihenze, azajya ahuha ibintu utanamusabye kugirango akwemeze, kugeza ubwo azakugeza mu busaswa.
Emmanuel Habiyakare
Ibitekerezo
Ahaaa!!! Ntibyoroshye kbs. Kanda hano umusubize
ubundi murukundo icyambere n'ugushishoza Kanda hano umusubize
abatanga ibitekerezo be kugusha Ku marari yabo gusa Kanda hano umusubize
iyi mbwa ibyayo nukubunza umurizo gusa!! ndakwanze uruwafeke Kanda hano umusubize
KBS KUVUGISHUKURINIBYINGENZI Kanda hano umusubize
Buryakubwizanya Ukuri Nibyizape ?? Bagabo Namwebasore Nimuze Tubwize Abakunzi Bacyukuri Bizatuma Twubaka Urukundo Nyakuri Kanda hano umusubize
Vraiment nuko ariko siko vyaribikwiy kumera. Kanda hano umusubize
nyamara mushatse mwajya mutubwiza ukuri kuko ushobora kwibwira nzajya muha ibinibi amafaranga yazagushyirana akaza gufata nkumubeshyi hake ukaba urasebye Kanda hano umusubize
Namwe Munjye Mugenzura Mumenye Ukuri Ahokwemeribyo Mubwiwe Byose Ejo Mutazagwa Muruzi Urwita Ikiziba Mukicuza Bigishotse Sibyo Nshuti Kanda hano umusubize
namwe bakobwa bamubanza gutekereza mû menyeko turi abantu nimubone kovyose ari ukuri Kanda hano umusubize
azakurikiraneneza Kanda hano umusubize
uko nukuri twige kuvugisha ukuri Kanda hano umusubize
NIBYO PE MURINOMINSI UTABESHYE UMUKOBWA NI MWABA MUGIKUNDANYE. Kanda hano umusubize
Kubesha Nibyiza bituma umukobwa umukura iwabo Kanda hano umusubize
Elie kbx ibyuvuze nukuri aba kobwa biyimisi aha utamubeshe ntiwamubona Kanda hano umusubize
Elie kbx ibyuvuze nukuri aba kobwa biyimisi aha utamubeshe ntiwamubona Kanda hano umusubize
Elie kbx ibyuvuze nukuri aba kobwa biyimisi aha utamubeshe ntiwamubona Kanda hano umusubize
kwirarira sibyiza kuko iyo.ubeshye.umukobwa ibintu.udafite.wamuzana ntabibone.agucisha mw,ijisho.akakugabanyiriza.icyizere.yaragufitiye biba.byiza.iyo.umubwije.ukuri.akagukunda.akuzi Kanda hano umusubize
Nibyokoko Urukundo Rwubakiye Kukuri Rurakomera Kandi Ukuri Gucya Muziko Ntigushye Kanda hano umusubize
Wangu sabagabo gusa ahubwo nabagorebo cy abakobwa nabo nuko,gusa kuvugisha ukuri ntibikunze kubaho kandi byubaka sana. Kanda hano umusubize
Abasore bubu sishyashya njye numva ntazngera gukunda Kanda hano umusubize
icocemezo uzamanze ucigeho Kanda hano umusubize
Ikibazosugukunda Ahubwo Ikibazoni Uwukunda Uramuzi Banza Ushishoze Umenye Ko Ibyavuga Arukuri Sibyo Shuti Kanda hano umusubize
umugore cq umukobwa ushaka uwamushimisha mpamagara mfite imboro nini knd ndende 0780324435 Kanda hano umusubize
utamubeshye yaguca amazipe abakobwa bubu bakunze ibintu kurusha abantu Kanda hano umusubize


text:
Ese ko twizeye Yesu Kristo umwe, andi makimbirane akomoka he ?
Mu rwandiko rwa mbere Pawulo intumwa yandikiye Abakorinto 3:1-8, yabandikiye ababaza impamvu ibatera amakimbirane, ishyari n’amahane ndetse na kamere nyamara bapfa impamvu zidafatika ndetse zitakagombye kuba intandaro yo guhangana.
Abivuga agira ati “Bene Data sinabashije kuvugana namwe nk’uvugana n’ab’umwuka ahubwo navuganye namwe nk’uvugana n’abakamere cyangwa abana b’impinja bo muri Kristo…,ubwo umuntu umwe avuga ati :“Njyewe ho ndi uwa uwa Pawulo undi akavuga ati ndi uwa Apolo” ntibigaragaza ko muri aba kamere ? Mbese ye, Apolo ni iki ? Kandi Pawulo ni iki ? si abagaragu batumye mwizera nk’uko Imana yabahaye umurimo ? Ni njye wateye Imbuto Apolo akazuhira , ariko Imana niyo yazikujije, Nuko utera ntacyo aba aricyo cyangwa uwuhira cyeretse Imana ikuza.
Iyo usomye aya magambo usanga ibyabaga kuri bariya bakorinto ntaho bitandukaniye cyane n’ibiba ku bantu b’iki gihe aribo twebwe, bijya bitangaza ndetse bikanababaza iyo wumva abakozi b’Imana by’Umwihariko abayoboke b’amadini ya gikirisito umwe agira ati ”bariya barayobye’’, uwo yita ko yayobye nawe akakubwira ko uwo ariwe wayobye ? Nyamara wajya mu nsengero zabo ugasanga ibyo bose bigisha birasa ni ugukirikira Yesu yapfuye akazuka ? aha rero umuntu wese akaba yakagombye kwibaza ngo Ese koko njye wita abandi ko bayobye ninjye uri mu kuri ? mbihamya ngendeye kurihe jambo ry’Imana ? Ese ibyo nibwira ko ari ukuri aho ntibyaba aribyo mafuti ?
Tugarutse inyuma gato pawulo yavuze ikintu cyiza cyane, Umurimo w’Imana ugereranwa n’umuhinzi uhinga imbuto mu murima yiteguye kuzasarura ,nyamara muri uyu murimo hakorerwa mo byinshi cyane kandi buri wese icyo akora mo kiba gitandukanye n’ikindi ariko kigira umumaro wacyo, byumvikane ko uwitanze wese mu gutuma abantu b’Imana bava mu byaha umuhate we utaba ari uw’ubusa imbere y’Imana. Birakwiye ko abakirisito tumenya ijambo ry’Imana by’ukuri tureke gupfa ubusa !! mwibuke Yesu ubwo yaciraga abigishwa be umugani w’umubibyi yagize ati :“ Uwumva wese ijambo ry’ubwami ntarimenye, umubi araza agasahura ibibibwe mu mutima we, uwo asa n’imbuto zibibwe mu nzira (Matayo 13:19).
Icyazanye Kristo Yesu akemera kutubambirwa ku musaraba ni ukugirango uzamwizera wese atazarimbuka ahubwo azahabwe ubugingo buhoraho, kuko Imana itatumye umwana wayo mu isi gucira iteka ho abayirimo,ahubwo yabikoreye kugirango abari mu isi bakizwe nawe (Yohana 3:16-17), kandi abo yemera ni abakora ibyo ashaka , ntacyakagombye gutuma abakora ibyo yishimira bapfa izindi mpamvu izo arizo zose, bitabaye ibyo byazaba n’intandaro yo kubura ijuru baruhiye, ingororano zabo zikarangirira hano mu isi bakajya kubabarana na Satani ubuzira herezo bitari bikwiye.


text:
Page 13 of 21
IBIHANO BYO MU MVA
Ibihano byo mu mva ni ibihano bihambaye cyane, kandi byashimangiwe na Qor’ani Ntagatifu ndetse n’imvugo nyinshi z’Intumwa y’Imana Muhamadi (Imana imuhe amahoro n’imigisha), bityo ni ngombwa kubyemera ko biriho, nk’uko bishimangirwa n’amagambo y’Imana muri Qor’ani aho yavuze iti:
وحاق بآل فرعون سوء العذاب. النار يعرضون عليها غدوا وعشيا ويوم تقوم الساعة أدخلوا آل فرعون أشد العذاب. سورة الغافر 45-46
“Kandi abantu bo kwa FIRIAUNU (FARAO) bahuye n’ibihano bibi. Umuriro bawushyirwaho mu gitondo na nijoro, kandi ku munsi w’imperuka Imana izabwira abamalayika iti: “Nimwinjize abantu bo kwa FARAO mu bihano bikaze”.
Qor’ani 40: 45-46
Uyu murongo urashimangira ko Farao n’abantu be bahabwa ibihano mu buryo butatu aribwo:
1- Ibihano bibi bahuye nabyo ku isi.
2- Umuriro bagezwaho mu gitondo na nijoro mu mva zabo.
3- Aho Imana izabwira abamalaika ku munsi w’imperuka ngo nibinjize abantu bo kwa Farao mu bihano bikaze by’umuriro
Ubwo rero birya bihano bahabwa ku buryo bwa kabiri, ni ibyo mu mva aho bajyanwa ku muriro mugitondo na nijoro.
Ibice by’ibihano byo mu mva
Ibihano byo mu mva birimo ibice bibiri:
1- Ibihano bihoraho ku bahakanyi n’abanafiqi bakazabana nabyo mu mva zabo kuzageza ku munsi w’imperuka nk’uko twabibonye bigera ku bantu bo kwa Farao n’abandi bahakanye Imana.
2- Ibihano biza bikongera bigahagarara. Ibi bihano bigera kubapfuye ari abemera Imana ariko bafite bimwe mu byaha bapfuye baticujije, bityo bagahabwa ibihano hakurikijwe ibyaha byabo, maze bakaza koroherezwa ibyo bihano cyangwa bigahagarara burundu bitewe n’impuhwe z’Imana cyangwa se icyo bakoze cyiza kuba impamvu yo kugabanyirizwa ibihano cyangwa kubibavaniraho burundu. Aha intumwa y’Imana yabishimangiye ivuga uko bigendekera umuntu ushyizwe mu mva yari umwangizi igira iti:
“Maze Imana imuteza umuntu w’impumyi, utumva kandi utavuga, afite inyundo nini cyane mu kaboko ke ku buryo ikubise umusozi wahinduka ubutaka, maze ayimukubite kugeza abaye ubutaka, maze yongere amusubize umubiri we yongere ayimukubite avuze induru cyane ku buryo yumvwa na buri kintu uretse abantu n’amadjini, maze amufungurire umuryango w’umuriro anamusasire isaso yo mu muriro”


text:
ISOMO RYA MBERE
Isomo ryo mu gitabo cya kabiri cy’Abami 2 Bami 5, 14-17
Nahamani Umugaba w’ingabo za Siriya wari umubembe, 14aramanuka ajya kuri Yorudani yibira mu mazi incuro ndwi, nk’uko yabitegetswe n’umuntu w’Imana. Umubiri we uhinduka nk’uw’umwana muto, maze akira ibibembe. 15Nahamani asubira ku muntu w’Imana, abantu be bamushagaye. Agezeyo arinjira, amuhagarara imbere maze aramubwira ati «Noneho menye ko nta Mana iriho ku isi hose, keretse muri Israheli. Ndakwinginze, emera wakire ituro jyewe umugaragu wawe ngutuye.» 16Elisha aramusubiza ati «Nkurahiye Uhoraho nkorera nta kintu na kimwe nakira!» Nahamani akomeza kumwinginga, ariko undi aranga. 17Nahamani aramubwira ati: «Ubwo utabyemeye, umpe jyewe umugaragu wawe imitwaro y’ibitaka yahekwa n’inyumbu ebyiri, kuko umugaragu wawe nta zindi mana azongera guha amaturo no gutura ibitambo bitwikwa, atari Uhoraho.»
ZABURI (Zab 98 (97),1, 2-3ab, 3c-4a.6b ).
Inyik/ Uhoraho yagaragaje ugutsinda kwe,
mu maso y’amahanga.
Nimuririmbire Uhoraho indirimbo nshya,
Kuko yakoze ibintu by’agatangaza ;
Indyo ye, ukuboko kwe k’ubutagatifu
Byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi yabonye ugutsinda kw’Imana yacu.
Nimusingize Uhoraho ku isi hose,
Nimusingize Umwami, Uhoraho !
ISOMO RYA KABIRI
Isomo ryo mu ibaruwa ya kabiri Mutagatifu Pawulo lntumwa yandikiye Timote (2 Tim 2, 8-13)
Nkoramutima yanjye, 8ujye wibuka Yezu Kristu wazutse mu bapfuye, kandi uvuka mu bwoko bwa Dawudi nk’uko lnkuru Nziza namamaza ibihamya. 9Ni nayo mporwa, ngatotezwa, nkabohwa boshye umugome. Nyamara ariko ijambo ry’Imana ntiribohwa! 10Ni cyo gituma nihanganira byose mbigirira abo Imana yatoye, kugira ngo nabo babone umukiro uba muri Kristu Yezu, babone n’ikuzo rizahoraho iteka. 11Dore ijambo rikwiye kwizerwa :
Nidupfana na We tuzabaho hamwe na We ;
12 nituba intwari hamwe na We tuzima ingoma hamwe na We ;
nitumwihakana, na We azatwihakana;
13 nituramuka tubaye abahemu,
We azaguma kuba indahemuka,
kuko adashobora kwivuguruza.
Ijambo ry’Imana
IBANGONDIRIMBO RIBANZIRIZA IVANJILI Zab 107 (106), 8
Alleluya Alleluya.
Nimushimire Uhoraho impuhwe ze,
N’ibitangaza akorera bene muntu !
Alleluya.
IVANJILI
+ Amagambo yo mu Ivanjili ntagatifu uko yanditswe na Luka ( Lk 17,11-19 )
Muri icyo gihe, 11Yezu yari mu rugendo anyura ku mipaka ya Samariya na Galileya, yerekeza i Yeruzalemu. 12Ageze mu rusisiro ababembe cumi baza bamugana, bahagarara ahitaruye. 13Nuko barangurura ijwi bati: «Yezu, Mwigisha tubabarire!» 14Ababonye arababwira ati: «Nimujye kwiyereka abaherezabitambo.» Bakiri mu nzira barakira. 15Umwe muri bo abonye ko yakize, asubira inyuma arangurura ijwi asingiza Imana. 16Nuko amwikubita imbere yubitse umutwe ku butaka, aramushimira. Uwo muntu kandi yari Umunyasamariya. 17Yezu araterura aravuga ati: «Mbese bose ntibakize uko ari icumi? Abandi icyenda bari hehe? 18Nta wundi wabonetse ngo agaruke gushimira Imana, atari uyu munyamahanga?» 19Nuko aramubwira ati: «Haguruka wigendere; ukwemera kwawe kuragukijije.»
Iyo ni Ivanjili ntagatifu


text:
Rwanda | RUSIZI: bishimiye Ishyirwa mu bikorwa ry’imyanzuro y’inama y’ umushyikirano ya 9 mu Karere ka Rusizi
Gukomeza gushyiraho ingamba zafasha abatuye ikirwa cya Nkombo guhahirana n’abandi ni umwe mu mwanzuro wa 14 wafatiwe mu nama y’igihugu y’umushikirano ya 9 yabaye mu kwezi k’ukuboza i2011, uyu mwanzuro abatuye ikirwa cya nkombo bakaba bavuga ko washyizwe mu bikorwa kuko babonye ubwato bwabafashije kuva mu bwigunge. ariko bakaba bifuza ko bafashwa no kubona uburyo imodoka zajya zambuka zikagera muri uyu murenge wa Nkombo.
Tariki 15 na 16 ukuboza umwaka wa 2011 niho haheruka kuba inama y’igihugu y’umushyikirano akaba ari imwe mu nama ngaruka mwaka ihuza abayobozi bakuru b’igihugu kugeza kurwego rw’umudugudu, iyi nama kandi ikaba yaranakurikiranwe n’abanyarwanda beshi yaba abo mugihugu imbere ndetse n’abari hanze yacyo hifashishijwe ibitangazamakuru ,
imwe mu myanzuro yavuye muri iyi nama ikaba yarashyizwe mu bikorwa, twavuga nk’umwanzuro wa 14 wasabaga ko hakorwa uburyo abaturage ba nkombo bazajya bahahirana n’abaturanyi babo bo muyindi mirenge no mutundi turere tw’igihugu ibi bikaba byaragezweho nkuko abatuye muri icyo kirwa babitangaje kuko ubu ngo bafite ubwato bubafasha .
Usibye kuba barabonye ubwato bubafasha mu ngendo ubu ikirwa cya Nkombo kiracanye kuko bafite umuriro w’amashanyarazi, kuri bo ibi babibona nk’iterambere ry’ibanze leta y’ubumwe yabagejejeho, bakaba basaba ko bafashwa mu buryo bazajya bageza imodoka kukirwa kuko ari umwe mu mirenge yo muri iki gihugu itaragerwamo n’imodoka nkuko Theophile yabidutangarije.
Mu nama y’umushyikirano wa 9 iheruka, mumwanzuro wa 14 mu karere ka Rusizi hari hasabwe ko hatunganywa umuhanda wa Bugarama uyu nawo ukaba waramaze gutunganywa kandi wabaye nyabagendwa, Twabatangariza ko iyi nama y’u mushyikirano ku shuro ya 10 iteganyijwe kuzaba ku matariki ya 13 na 14  ukuboza 2012


text:
Umunyamabanga Nshingwabikorwa w’Umurenge wa Kamembe, Gervais Ntivuguruzwa, yabwiye IGIHE ko ibi byabaye mu gitondo cyo kuri uyu wa Gatatu, tariki ya 19 Mata 2017.
Yagize ati “Mu ma saa tatu bari mu kazi hamwe n’abakozi b’Umurenge bari gusenya inzu zubatswe mu kajagari bitwikiriye icyumweru cy’icyunamo, bubaka inzu z’ibiti, uwo muturage turamwihanangiriza kenshi, akomeje gutsimbarara rero uyu munsi dufata umwanzuro wo kuyisenya. Nta mwanya munini bari bamaze , umuhungu yari yifungiranye mu nzu aza gusohoka afite umuhoro ahitira ku mu DASSO wari inyuma amutema mu gahanga. ”
Akomeza agira ati “Ariko ntabwo yahise amutema, DASSO yabanje kumuhunga, undi amwirukaho kugera nko muri metero 10 aramutema, ariko abantu bamufashe agishaka gukomeza kumutema.”
Ndahagaze Venuste watemwe yahise ajyanwa ku bitaro bya Gihundwe.
Uwatemye DASSO yahise atabwa muri yombi, ubu afungiye kuri Sitasiyo ya Polisi ya Kamembe.


text:
Amaze imyaka 14 yiyambika nk’abagore buri wikendi ngo ashimishe umubyeyi we
Igitangaje ariko Li Yinglai ariko yambara imyambaro y’abagore muri wikendi gusa aho aba ari hafi y’uyu mukecuru umubyara ufite imyaka 96, ngo amurinde agahinda aterwa no kuba yarabyaye abahungu gusa, ngo akaba yarabitangiye afite imyaka 60 ni ukuvuga ko abimazemo imyaka 14 dore ko ubu afite imyaka 74.
Nkuko yabitangarije ikinyamakuru cyo mu bushnwa cyitwa Huanqiu, Li Yinglai yemeza ko buri wikendi agomba gufata umukecuru we bakajya ku kiyaga kiri mu gace ka Kunming hanyuma akambara imyambaro y’abagore ndetse akatunganya imisatsi neza nk’abagore akanisiga amavuta atandukanye amuhindura kugira ngo yisanishe n’igitsina gore ku buryo bugaragara.
Gusa nawe ariko simuto kuko nawe umurebye ajya kungana n’uyu mubyeyi umubyara kuko bose imyaka yababanye myinshi. Li Yinglai atuye mu gace ka Kunming mu Bushinwa akaba avuga ko kwambara iyo myambaro abikorera nyina umubyara kugira ngo abashe kumushimisha byityo areke kujya ahora atekereza ko kutabyara umukobwa ari igihombo gikomeye.


text:
Dr Paul Gitwaza wavukiye muri Repubulika Iharanira Demokarasi ya Congo kuya 15 Kanama 1971 yakorewe ibirori ku mugoroba wo kuri uyu wa Kabiri, tariki ya 15 Kanama 2017 mu rusengero rwa Zion Temple Gatenga ubwo yari agiye gutangira kubwiriza.
Umuyobozi w’Indirimbo muri Asaph Music International, Kanuma Damascène, ni we wayoboye bagenzi be batangira kuririmba indirimbo yifuriza umuyobozi wa Zion Temple isabukuru nziza.
Mu kiganiro yagiranye na IGIHE, Kanuma yatangaje ko yahawe ubutumwa na Nyinawingeri Angelique, umugore wa Gitwaza uri muri Amerika ndetse amusaba kumuhagararira.
Yagize ati “Mama Angelique yantumye ngo nkwifurize isabukuru nziza, ngo aragukunda cyane, natwe (Asaph) turagukunda kandi nibyo. Arakwifuriza kuzarama kugeza ubwo uzabona ubuvivi bwawe. Yantumye ngo nkubwire ko hari indirimbo agutuye kuri uyu munsi wizihizaho isabukuru.”
Nyuma y’iri jambo, abaririmbyi ba Asaph, bahise batangira guhanika amajwi meza bafasha Kanuma kuririmba indirimbo ye ‘Araje’ iri mu zo akunze cyane igira iti “Ibidashobokera abana b’abantu ku Mana birashoboka.”
Nyuma yo kwifurizwa isabukuru Gitwaza yagize ati “ Ndashima Imana ko uyu mwaka nywurangije amahoro. Ndashima kubaho kw’Imana n’ubutabazi bwayo kandi ndabashimira ku bw’amasengesho yanyu n’urukundo rwanyu. Imyaka 46 ntabwo ari myinshi kandi si mike. Niyo myaka Yesu yavugiyeho ko azasenya urusengero akarwubaka mu minsi itatu. Baramubwira bati ‘Twarwubatse mu myaka 46’ ni gute warusenya ukarwubaka mu minsi itatu? Irangana n’iyo kubaka urusengero ariko haba hatangiye kubakwa urushya."
Yakomeje agira ati "Ndatekereza ko tugiye kwinjira mu rundi rusengero rw’umuzuko. Ubuzima bwacu, n’imibereho bigiye kwinjizwa mu rundi rwego. Ndizera ko uyu mugoroba dutangira kwinjira muri ubwo bubasha. Murakoze kuntungura kandi nizeye ko n’Imana izakora ibikomeye mu buzima bwacu.”
Umuvugizi wa Zion Temple, Nzabakira Floribert, mu butumwa yashyize kuri Instagram yagize ati “Ni umugisha kuba naramenye Apostle Dr. Paul Gitwaza. Kuri bamwe uri umubyeyi, abandi Intumwa, umwarimu n’ibindi byinshi. Ndi umugabo wo guhamya ko Imana yagukoresheje mu guhindura ubuzima bwacu."
"Kuri uyu munsi udasanzwe w’amavuko, umuryango wanjye ufashe umwanya wo kwishimana nawe, tugushimira ko watubereye inkoramutima, umurava wawe n’urukundo utugirira byatubereye umushorera utuganisha ku Mana kuko ubuzima bwarahindutse. Ndagusabira kurama ngo uzakomeze gusohorezwa amasezerano Imana yavuze ku buzima bwawe.”
Yasoje amuha ijambo riri mu gitabo cyo Kubara 14: 21 rigira riti “Ariko ni ukuri ndahiye guhoraho kwanjye n’uko isi yose izuzura icyubahiro cy’Uwiteka. Imana ikomeze kuguha ubuntu bwayo.”
Amateka avunaguye ku buzima bwa Gitwaza
Apôtre Gitwaza yavukiye mu muryango w’abakirisito. Se, Rév Pasiteri Andreya Kajabika, ari mu bantu ba mbere bakijijwe ubwo yahuraga n’Abamisiyoneri b’Abapantekote baturukaga mu Busuwisi, baza kubwiriza ubutumwa muri Congo y’i Burasirazuba.
Apôtre Dr. Paul M.Gitwaza yakiriye Yesu nk’Umukiza ku myaka icyenda, abatizwa umubatizo w’Umwuka Wera ku myaka 12.
Yatangiye kubwiriza afite imyaka 14. Yabonye impamyabumenyi y’ikirenga mu bijyanye na Tewolojiya, mu 2007 mu ishuri ryitwa “International Graduate School of Ministry” muri Bellevue, i Washington muri Leta Zunze Ubumwe za Amerika.
Nyuma ya Jenoside yakorewe Abatutsi muri Mata 1994, avuga ko Imana yamuhamagariye kujya mu Rwanda kubwiriza ubutumwa bwo kwihana, kubabarira no gutunganya inzira, kugira ngo u Rwanda ruhinduke ubuturo bw’Imana. Amagambo aboneka muri Zaburi 132:13.
Mu iyerekwa yagize mu 1992, harimo ko agomba gushyiraho Minisiteri y’Ububyutse yitwa “Authentic Word Ministries International,” igamije gutegurira inzira Yesu Kirisitu.
Apôtre Gitwaza usanzwe ari n’umuhanzi, mu ivugabutumwa azwi cyane mu buhanuzi yakunze kugarukaho by’umwihariko ku bijyanye n’ibimenyetso by’impera y’Isi yakomojeho mu 2015.
Amafoto: Zion Temple


text:
Gusura ni igikorwa cy’urukozasoni kigaragaza uburere cyangwa umuco utari mwiza cyane iyo ubukoze ari mu bantu bingeri zitandukanye. ntawakirengagiza kandi ko gusura ari igikorwa kibangamira abantu bari kumwe n’ubikoze(usuze) cyane ko aba asohoye umwuka udafite impumuro itari nziza ariko nkuko abashakashatsi bo muri oxford university mu ishami ry’ubuzima babivuga ngo ni kimwe mu birango ko umuntu afite ubuzimz bwiza.
Gusura ni igikorwa cy’urukozasoni kigaragaza uburere cyangwa umuco utari mwiza cyane iyo ubukoze ari mu bantu bingeri zitandukanye. ntawakirengagiza kandi ko gusura ari igikorwa kibangamira abantu bari kumwe n’ubikoze(usuze) cyane ko aba asohoye umwuka udafite impumuro itari nziza ariko nkuko abashakashatsi bo muri oxford university mu ishami ry’ubuzima babivuga ngo ni kimwe mu birango ko umuntu afite ubuzimz bwiza.
ibi ni bimwe mu bivugwa ku gikorwa cyo gusura no kumusuzi muri rusange.
1. Umuntu amenyera umusuzi we bwite Akenshi n’ubwo umusuzi ufatwa nk’ikintu kibi abantu badakwiriye kumva, burya ngo buri wese yihanganira umusuzi we kurusha uw’undi muntu. Ibi biterwa n’uko ubwonko bwacu bumenyera cyane uruvange rw’imyuka iri mu nda, bukumva ko igihe cyose isohotse ari ibisanzwe bigatuma utawinuba.
2.. Abantu bose bagira imyuka mu nda. N’umuntu wapfuye (intumbi) ashobora gusura Urubuga www.Atlantico.fr, ruvuga ko ari ibisanzwe ko mu mara y’umuntu habamo imyuka. Iyi myuka iterwa n’udukoko (bacterie) cyangwa se udusimba two mu mubiri n’ibiryo umuntu aba yariye, cyane cyane intungamubiri ziva mu bikomoka ku mata byinshi abantu bakunze kurya (Lactobacillus casei). Iyo myuka iba mu mara iyo ihuye n’ibyo byose na byo bibyara indi myuka irimo iyitwa diazote, na dioxygène hakaba n’igihe haba harimo na méthane. Muri iyi myuka kandi haba harimo na hydrogène na gaz sulfurés, ari na yo ituma habaho umunuko. Burya ngo umuntu wese yabishaka cyangwa atabishaka, asohora urwo ruvangitirane rw’imyuka ruri hagati y’igice cya litiro na litiro imwe (0,5 na 1L) ku munsi.
Ntacyo bishobora kukumarira mu gihe ushatse kwifata wanga kuwusohora ngo hatagira uwumva usuze, kuko ahubwo ngo bishobora gutuma ubyimba inda, bikaba byatera igifu kubabuka, kandi n’ubundi bikarangira umusuzi wisohoye ubwawo mu buryo butuguranye. kinyamakuru gikomeza kivuga ko ubundi inshuro nyinshi imisuzi isohoka buhoro buhoro nijoro mu gihe umubiri uruhutse. Kubera ko umusuzi uturuka ku kuba habayeho uruvangitirane rw’imyuka itandukanye, ngo ntibizagutangaze wumvise umuntu wapfuye asohoye ikintu kimeze nk’umusuzi kivuga cyane.
3 . Umunuko w’umusuzi ushobora gusobanura uburwayi umuntu afite Iminuko iva mu misuzi iba itandukanye bitewe n’umuntu, ndetse ngo bitewe n’ibyo umuntu arya, ari na yo mpamvu hariho amoko menshi y’iminuko isohoka mu myuka yo mu mara. Inzobere z’Abashinwa mu bijyanye n’amoko y’iminuko y’imisuzi, zigaragaza ko umunuko ushobora kugaragaza ikibazo umuntu afite mu mara ye, nk’uko biri mu buvuzi gakondo bw’Abashinwa. Aha ushobora kumva umuntu asohoye umusuzi unuka nk’inyama, bishobora gusobanura ko uwo muntu arwaye igifu cyajemo ibisebe.
4. Imyuka yo mu gifu isohoka nk’imibi (rots ) ntaho ihuriye n’imisuzi Kuba imisuzi iterwa n’uko mu nda habayemo uruvangitirane rw’imyuka yo mu mara, ngo gutura imibi byo biba bivuga ko umuntu asohora umwuka wabaye mwinshi mu gifu gusa. Ibi biba kenshi igihe umuntu yariye yihuta, uhekenya shikalete, cyangwa ukanywa ibinyobwa bizamura imyuka nk’inzoga. Ibi bikaba bivuguruza cyane abatekereza ko imisuzi iyo ifungiranye mu nda ikabura uko isohoka yo yishakira inzira igaca mu kanwa bigahinduka umubi. Aya makuru avuga ko bibaye ari ko bimeze byaba byiza umuntu ufite icyo kibazo yihutiye kwivuza.
5. Humeka, urarushaho kugira ubuzima bwiza Akenshi kunywa imiti biragorana. Nyamara kandi ngo gusohora umusuzi bishobora gutuma umuntu yirinda indwara nka kanseri n’indwara y’umutima. Ibi byagaragajwe mu bushakashatsi bwakozwe n’Abongereza mu 1024. Ku bw’aba bashakashatsi uriya mwuka wa sulfure d’hydrogène ari nawo utanga umunuko umeze nk’uw’igi riboze, ngo ni wo ushobora kurinda uturemangingo (cellules) kwangirika.
6. Iyo umuntu ari mu ndege agira imyuka myinshi mu mara Iri ni ihame rizwi ko uko umuntu azamuka mu kirere ari na ko imyuka itatana, harimo n’iyo mu mara y’umuntu iba ishaka aho isohokera. Ubushakashatsi bwimbitse bwasohotse mu kinyamakuru cyitwa (New Zealand Medical Journal) mu 2013. Bwasabaga abantu bagenda mu ndege kujya birekura ntibafungirane imisuzi mu nda kuko kuyifungirana bishobora kugira ingaruka ku buzima, harimo kubangamirwa, kubabara mu nda, kubyimba inda, gutuma igifu kidakora neza, kubabuka igifu n’ibindi bibazo umuntu agira mu gice cyo hepfo cy’inda (abdominaux) Aya makuru anavuga ko hari sosiyete
y’Abayapani kugeza ubu yamaze gukora ikariso ikoze ku buryo imyuka inuka umuntu asohora ijyamo igaheramo.
7. Umusuzi ushobora kugira ingaruka zikomeye Imyuka yo mu mara igizwe n’imwe mu myuka ifite ubushobozi bwo kwaka (inflammables) ibaye iri hafi y’urumuri rwaka. Iyo ni nka hydrogène na methane. Burya ngo ushobora kwegera urumuri rwaka umuriro, umusuzi ukaba watuma habaho
gushya bikomeye! Ubushakashatsi bwagiye bugaragaza ko umubiri w’umuntu ushobora gushya wegerejwe urumuri rwaka kubera imyuka yo mu mara. Gusa ngo imyuka yo mu mara y’umuntu ntiteza ibibazo cyane nk’iy’inka, ahatangwa urugero rwo mu bihe bishize, aho ngo imisuzi yasohotse mu nka 90 icya rimwe igateza impanuka mu kiraro zarimo, hamera nk’ahaturitse igisasu ndetse igisenge cy’ikiraro kiraguruka, ariko ku bw’amahirwe ngo nta nka zigeze zikomereka bikabije.
8. Imineke na yo ishobora gutera umuntu kugira imyuka mu mara. Kurya imineke, ishu n’ibisa na yo byose, ibitunguru, ibirayi, n’inyama zitukura byose bitera imyuka myinshi mu mara, umuntu akaba yasuragura. Gusa ngo hari n’imiti ituma umusuzi usohoka utanuka kugira ngo utabangamira abantu. Ngaho rero nibikorwariko mu buryo bitagira uwo bibangamira kuk tumaze kubona ko Atari umuco mwiza cyane cyane mu Rwanda nubwo bwose bidufitiye akamaro tubikore ariko mu kinyabupfura.
yanditswe na: NIYIRORA Christian
Ibitekerezo
Wowe raissa ngo ibyo nibyo wibye bisubize rwose. Kanda hano umusubize
Ibyo nibye pe Kanda hano umusubize
BYIZA CYANE Kanda hano umusubize